[3.2.1.1. PIELIKUMS](https://likumi.lv/doc.php?id=6397&version_date=05.04.2001)

**Profesionālās bakalaura studiju programmas “Skolotājs” (42141) atbilstība valsts izglītības standartam**

*Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augtākās izglītības standartu” (pieejams tikai latviešu valodā)* [*https://likumi.lv/ta/id/342818*](https://likumi.lv/ta/id/342818)

|  |  |  |
| --- | --- | --- |
| **Prasības\*** | **Standarta noteiktais** | **Studiju programmas rādītāji** |
| Studiju programmas mērķis | Pirmā cikla profesionālās augstākās izglītības studiju programmas stratēģiskie mērķi ir:  - nodrošināt tautsaimniecības, kultūras, valsts aizsardzības un drošības, kā arī sociālajām vajadzībām atbilstošas, nozares zinātņu teorētiskajos pamatos balstītas un profesionālās kvalifikācijas prasībām atbilstošas studijas;  - izglītot studējošos, nodrošinot sestā līmeņa profesionālās kvalifikācijas ieguvi, kā arī sekmēt viņu konkurētspēju mainīgajos sociālekonomiskajos apstākļos un starptautiskajā darba tirgū;  - nodrošināt pirmā cikla profesionālās augstākās izglītības studiju programmas studiju rezultātu sasniegšanu atbilstoši ietvarstruktūras sestā profesionālās kvalifikācijas līmeņa teorētiskai un praktiskai sagatavotībai;  - nodrošināt, ka pirmā cikla profesionālās augstākās izglītības studiju programmas absolventi spēj atbildīgi un droši izvēlēties un lietot informācijas tehnoloģijas darba pienākumu veikšanai, pētniecībai un mūžizglītībai, kā arī digitālā satura iegūšanai, radīšanai un koplietošanai;  - radīt motivāciju tālākizglītībai un sniegt iespēju sagatavoties attiecīgas nākamā cikla augstākās izglītības un attiecīga līmeņa profesionālās kvalifikācijas ieguvei.  Studiju programmas specifiskos mērķus un uzdevumus nosaka atbilstoši noteiktajiem stratēģiskajiem mērķiem sadarbībā ar attiecīgās nozares speciālistiem un darba devējiem. | Nodrošināt profesionālā bakalaura studijas pedagogu izglītībā, sekmējot skolotāja vispārējās un profesionālās kompetences attīstību atbilstīgi profesijas standartam “Skolotājs” studējošā izvēlētajās mācību jomās. |
| Studiju programmas  sasniedzamie  rezultāti | Bakalaura studiju programmas saturs nodrošina studiju rezultātu sasniegšanu atbilstoši ietvarstruktūras sestā profesionālās kvalifikācijas līmeņa teorētiskai un praktiskai sagatavotībai. | Studiju programmas sasniedzamie rezultāti:  *Zināšanas*   * izprot izglītības zinātņu nozares būtiskākos jēdzienus, likumsakarības un specifiku skolotāja profesionālās darbības kontekstā dažādās izglītības pakāpēs un veidos; * izprot izvēlētās mācību jomas saturu, pamatkompetences un caurviju kompetences; * pārzina mācību procesa mācīšanās – mācīšanas metodiku, plānošanas, īstenošanas un novērtēšanas principus.   *Prasmes*   * izvērtē izglītojamā individuālās attīstības, mācīšanās un personības izaugsmes vajadzības, lai formulētu mācību mērķus, darbības un sasniedzamos rezultātus; * izvēlas mērķu īstenošanai un sasniedzamajiem rezultātiem atbilstošu pedagoģisko pieeju, metodoloģiju, mācību līdzekļus un resursus; * vērtē izglītojamā mācīšanās sniegumu un izaugsmi; * sadarbojas ar izglītojamo, pedagoģiskajā procesā iesaistītajiem un nozaru speciālistiem pedagoģiskā procesa plānošanā.   *Kompetence*   * atbildīgi plāno pedagoģisko procesu, balstoties uz izglītojamā individuālās attīstības, mācīšanās un personības izaugsmes vajadzībām, ievērojot pedagoģiskās darbības plānošanas, organizēšanas, vadīšanas principus, izglītības politikas aktualitātes, pārzinot mācību saturu un kompetences; * veic pētniecisku darbību pedagoģiskā procesa uzlabošanai; * patstāvīgi plāno un strukturē savu mācīšanos, pilnveido savu personību un profesionālo kompetenci, īsteno koleģiālu atbalstu, sekmējot savu un kolēģu savstarpēju tālākmācīšanos atbilstoši sabiedrības, izglītības, kultūras un zinātnes attīstībai. |
| Studiju programmas apjoms (ECTS) | Bakalaura studiju programmas apjoms ir ne mazāk kā 240 kredītpunkti. | 240 ECTS |
| Studiju programmas  īstenošanas ilgums | Pirmā cikla profesionālo augstāko izglītību, kas atbilst  ietvarstruktūras sestajam līmenim, iegūst, apgūstot bakalaura studiju programmu. | 4 gadi – pilna laika klātiene  4 gadi un 6 mēneši – nepilna laika klātiene |
| Programmu daļas un to apjoms (obligātā, ierobežotās izvēles, izvēles), t.s. noslēguma darba  apjoms | Pirmā cikla profesionālās augstākās izglītības bakalaura studiju programmas obligātais saturs ietver šādas programmas pamatdaļas:   * studiju kursi vai studiju kursi un studiju moduļi, t.sk.   obligātās daļas kursi;  ierobežotās izvēles daļas kursi;  izvēlēs daļas kursi;   * prakse; * valsts pārbaudījums.   Bakalaura studiju programmas studiju satura un īstenošanas aprakstā studiju kursu izvēli, studiju kursu apjomu un saturu, kā arī prakses saturu atbilstoši  iegūstamajam grādam un profesionālajai kvalifikācijai nosaka saskaņā ar profesionālās kvalifikācijas prasībām vai normatīvajiem aktiem par profesionālās augstākās izglītības programmā studējošam attiecīgajai profesijai nepieciešamo kompetenci, teorētisko un praktisko zināšanu apjomu.  Bakalaura studiju programmas apguves laikā studējošais izstrādā un aizstāv vismaz trīs studiju projektus vai darbus. | Studiju programmu saturu veido **obligātās daļas** vispārizglītojošie studiju kursi un studiju kursi uzņēmējdarbības profesionālās kompetences veidošanai 30 ECTS apjomā, nozares (profesionālās darbības jomas) teorētiskie pamatkursi un informācijas tehnoloģiju kursi 30 ECTS apjomā, valsts pārbaudījumi (kvalifikācijas eksāmens; bakalaura darbs) 18 ECTS apjomā; **ierobežotās izvēles daļas** nozares (profesionālās darbības jomas) atbilstošas specializācijas teorētiskie studiju kursi 24 ECTS apjomā, nozares profesionālās specializācijas studiju kursi 99 ECTS apjomā, prakses 30 ECTS apjomā; **brīvās izvēlēs** kursi 9 ECTS apjomā.  Studiju programmas saturs tiek organizēts, izpildot studiju kursu prasības un pedagoģisko prakšu uzdevumus atbilstoši programmas plānotajiem studiju rezultātiem. Studiju kursu izvēle, saturs un apjoms, kā arī prakšu saturs atbilstoši iegūstamajai kvalifikācijai ir saskaņots ar Skolotāja profesijas standartu.  Studiju programmas apguves laikā studējošais izstrādā un aizstāv trīs studiju darbus. Studiju programmas apguves noslēgumā studējošie izstrādā un aizstāv bakalaura darbu un kārto kvalifikācijas eksāmenu. |
| Kontaktstundu apjoms (%) | No bakalaura studiju programmas apjoma (izņemot to apjomu, kas paredzēts praksei un bakalaura darba izstrādei) pilna laika studijās ne mazāk kā 40 procentus veido kontaktstundas. | 40% |
| Obligātais saturs atbilstoši standarta prasībām, norādot konkrētu studiju kursu nosaukumus un KP apjomu | Bakalaura studiju programmas obligāto saturu veido:  Studiju programmas pamatdaļu un studiju kursu minimālais apjoms:   * studiju kursi obligātajā apjomā, tostarp studiju modulis uzņēmējdarbības profesionālās kompetences veidošanai – ne mazāk kā 30 kredītpunkti (ECTS); * nozares (profesionālās darbības jomas) teorētisko zināšanu pamatkursi un informācijas tehnoloģiju kursi – ne mazāk kā 54 kredītpunktu (ECTS) apjomā; * nozares (profesionālās darbības jomas) atbilstošas specializācijas studiju kursi – ne mazāk kā 90 kredītpunktu (ECTS) apjomā; * izvēles daļas studiju kursi – ne mazāk kā 9 kredītpunktu (ECTS) apjomā; * prakse – ne mazāk kā 30 kredītpunktu (ECTS) apjomā; * valsts pārbaudījums – ne mazāk kā 18 kredītpunktu (ECTS) apjomā. | Studiju programmas obligāto saturu veido:  *Vispārizglītojošie studiju kursi, t.sk. studiju kursi uzņēmējdarbības profesionālās kompetences veidošanai\** – 30 ECTS:  Skolotāja profesionālās darbības pamati – 3 ECTS  Ievads izglītībā ilgtspējīgai attīstībai – 3 ECTS  Psiholoģija skolotājiem – 6 ECTS  Valsts, civilā un vides aizsardzība – 3 ECTS  Studiju darbs I – 3 ECTS  Studiju darbs II – 3 ECTS  \*Izglītības vadība – 3 ECTS;  \*Pedagoģiskā procesa tiesiskie aspekti – 3 ECTS  \*Uzņēmējdarbība un projektu izstrāde – 3 ECTS  *Nozares (profesionālās darbības jomas) teorētiskie pamatkursi un informācijas tehnoloģiju kursi* – 30 ECTS:  Iekļaujoša un speciālā izglītība – 9 ECTS  Informācijas tehnoloģija izglītībā – 9 ECTS  Pētniecība izglītībā – 6 ECTS;  Klases darba vadīšana – 3 ECTS  Mācīšana un mācīšanās – 6 ECTS  Sociāli emocionālā mācīšanās – 3 ECTS  *Nozares (profesionālās darbības jomas) atbilstošas specializācijas teorētiskie studiju kursi* – 24 ECTS:  Atbilstošas specializācijas nozares teorētiskie studiju kursi – no 24 ECTS  *Nozares profesionālās specializācijas studiju kursi* – 99 ECTS:  Nozares atbilstošas speciālizācijas kursi – 99 ECTS  Studiju darbs III – 3 ECTS  *Prakses* – 30 ECTS:  Skolotāja prakse I – 3 ECTS  Skolotāja prakse II – 3 ECTS  Skolotāja prakse III – 9 ECTS  Skolotāja prakse IV – 9 ECTS  Skolotāja prakse V – 6 ECTS  *Valsts pārbaudījumi* – 18 ECTS:  Kvalifikācijas eksāmens – 3 ECTS  Bakalaura darbs – 15 ECTS  *Brīvās izvēles kursi* – 9 ECTS |
| Modulis  uzņēmējdarbības profesionālās  kompetences  veidošanai | Pirmā cikla profesionālās augstākās izglītības bakalaura studiju programmas obligātajā saturā iekļauj studiju moduli uzņēmējdarbības profesionālo kompetenču veidošanai (uzņēmumu organizācija un dibināšana, vadīšanas metodes, projektu izstrādes un vadīšanas pamati, lietvedības un finanšu uzskaites sistēma, zināšanas par sociālā dialoga veidošanu sabiedrībā un darba tiesiskās attiecības regulējošajiem normatīvajiem aktiem). Studiju moduli izveido, apvienojot studiju kursus vai to daļas, kam ir kopīgs mērķis un sasniedzami studiju rezultāti, un vismaz deviņu kredītpunktu apjomā iekļauj visās bakalaura studiju programmās, ja tas nav iekļauts bakalaura studiju programmas nozares (profesionālās darbības jomas) teorētiskajos pamatkursos. Studējošais moduli apgūst, ja tas nav apgūts iepriekšējā profesionālās augstākās izglītības studiju programmā. | Modulis uzņēmējdarbības profesionālās kompetences izveidei iekļauj šādus studiju kursus:  Izglītības vadība – 3 ECTS  Pedagoģiskā procesa tiesiskie aspekti – 3 ECTS  Uzņēmējdarbība un projektu izstrāde – 3 ECTS |
| Atbilstība Vides aizsardzības likuma un Civilās aizsardzības un katastrofas  pārvaldīšanas  likuma noteiktajām prasībām | Bakalaura studiju programmas obligātajā saturā ietver Vides aizsardzības likumā un Civilās aizsardzības un katastrofas pārvaldīšanas likumā noteiktās studiju kursu satura prasības. | Atbilstoši Vides aizsardzības likumā noteiktajām prasībām programmas saturā obligāto kursu daļā iekļauti vispārizglītojošie studiju kursi:  Valsts, civilā un vides aizsardzība – 3 ECTS  Izglītība ilgtspējīgai attīstībai – 3 ECTS |
| Studiju prakses  raksturojums | Praksi īsteno saskaņā ar prakses līgumu par prakses vietas nodrošināšanu vai saskaņā ar augstskolas lēmumu par prakses vietu nodrošināšanu augstskolā. Prakses līgumu augstskola slēdz ar darba devēju. Prakses līgumā vai augstskolas lēmumā par prakses vietu nodrošināšanu ietver prakses mērķus, uzdevumus, prakses norises plānojumu, prakses sasniegumu vērtēšanas kārtību, kā arī pušu pienākumus un atbildību. Prakses mērķi studējošais sasniedz, pamatojoties uz iegūtajiem studiju rezultātiem un iepriekšējo darba pieredzi, ja tāda ir. Prakses mērķu un uzdevumu noteikšanā, kā arī prakses izvērtējumā piedalās to organizāciju pārstāvji, ar kurām noslēgts līgums par prakses īstenošanu. | Praksi īsteno saskaņā ar prakses līgumu, kuru Daugavpils Universitāte (DU) slēdz ar darba devēju par prakses vietas nodrošināšanu studiju programmas studējošajiem. Prakses līgumā tiek ietverti prakses mērķi, uzdevumi, prakses norises plānojums, sasniedzamo rezultātu vērtēšana, DU un darba devēju pienākumi un atbildība.  Programmas apguves laikā paredzētas 5 pedagoģiskās prakses 30 ECTS apjomā:  Skolotāja prakse I – 3 ECTS  Skolotāja prakse II – 3 ECTS  Skolotāja prakse III – 9 ECTS  Skolotāja prakse IV – 9 ECTS  Skolotāja prakse V – 6 ECTS  Pedagoģisko prakšu sasniedzamie rezultāti saskaņoti ar Skolotāja profesijas standartā noteiktajām profesionālajām zināšanām, prasmēm, attieksmēm un kompetencēm.  Prakses plānošana paredz DU prakses vadītāja un skolotāja mentora sadarbību studējošā prakses mērķu un uzdevumu noteikšanā, prakses uzdevumu izpildē un izvērtēšanā. |
| Studiju programmas apguves vērtēšanas pamatprincipi un kārtība | Vērtējot iegūto profesionālo augstāko izglītību un profesionālo kvalifikāciju, ievēro šādus vērtēšanas pamatprincipus: pozitīvo sasniegumu summēšanas princips; vērtējuma obligātuma princips; prasību atklātības un skaidrības princips; pārbaudes veidu dažādības princips; vērtējuma atbilstības princips.  Studiju programmas apguves vērtēšanas pamatformas ir eksāmens un ieskaite. Patstāvīgā darba uzdevumus un to izpildes kontroles veidus nosaka studiju programmas studiju kursu aprakstos.  Studiju rezultātu sasniegšanas pakāpi vērtē 10 ballu skalā vai ar vērtējumu “ieskaitīts/neieskaitīts”.  Par katru apgūto studiju kursu un praksi ieskaita kredītpunktus, ja saņemts vērtējums “ieskaitīts” vai 10 ballu skalā tas nav bijis zemāks par 4 – “gandrīz viduvēji”.  Studiju programmas apguves beigās kārto valsts pārbaudījumus, kuru sastāvdaļas ir bakalaura darba izstrādāšana un aizstāvēšana, un valsts eksāmens. Valsts pārbaudījumus vērtē valsts pārbaudījuma komisija. | Vērtējot studiju programmas apguvi, tiek ievēroti šādi vērtēšanas pamatprincipi: pozitīvo sasniegumu summēšanas princips; vērtējuma obligātuma princips; prasību atklātības un skaidrības princips; pārbaudes veidu dažādības princips; vērtējuma atbilstības princips.  Studiju programmas apguves vērtēšanas pamatformas ir eksāmens un ieskaite. Patstāvīgā darba uzdevumus un to izpildes kontroles veidus nosaka studiju programmas studiju kursu aprakstos.  Atbilstoši studiju programmas un studiju kursos izvirzītajiem mērķiem, uzdevumiem un sasniedzamajiem rezultātiem ir noteiktas pamatprasības iegūtās izglītības vērtēšanai. Studiju kursu apguves vērtēšanā tiek izmantoti studiju kursos norādītie vērtēšanas kritēriji un dažādi pārbaudes veidi, kas tiek pārrunāti ar studējošajiem katra studiju kursa pirmajā nodarbībā. Studiju kursu rezultātu vērtēšanā tiek izmantots arī studējošo pašvērtējums.  Par katru apgūto studiju kursu tiek piemēroti kredītpunkti, ja saņemts pozitīvs vērtējums vismaz 4 – “gandrīz viduvēji” 10 ballu skalā. Studiju kursu apguve tā noslēgumā tiek vērtēta 10 ballu skalā, vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  Pārbaudes darbos iekļaujamais saturs atbilst studiju kursa saturam un Skolotāja profesijas standartā noteiktajām prasmju un profesionālajām zināšanu prasībām.  Studiju programmas beigās kārtojami valsts pārbaudījumi – kvalifikācijas eksāmens un bakalaura darba izstrāde un aizstāvēšana, kas tiek novērtēti 10 ballu skalā. Valsts pārbaudījuma komisijas sastāvā ir komisijas vadītājs un četri komisijas locekļi. Komisijas vadītājs un puse no komisijas sastāva ir nozares profesionāļi – darba devēji vai to pārstāvji. |
| Piešķiramais grāds un/vai iegūstamā kvalifikācija | Pēc bakalaura studiju programmas apguves piešķir bakalaura grādu un sestā līmeņa profesionālo kvalifikāciju. | Pēc studiju programmas apguves tiek piešķirts profesionālais bakalaura darbs pedagogu izglītībā un sestā līmeņa profesionālā kvalifikācija “Skolotājs”, kas atbilst sestajam Latvijas kvalifikācijas ietvarstruktūras (LKI) un Eiropas kvalifikācijas ietvarstruktūras (EKI) līmenim. |
| Studiju  turpināšanas  iespējas | Iegūtais bakalaura grāds un sestā līmeņa profesionālā kvalifikācija, par ko tiek izsniegts bakalaura un profesionālās kvalifikācijas diploms, dod tiesības turpināt izglītību otrā cikla augstākās izglītības studiju programmā, izpildot uzņemšanas prasības attiecīgajā studiju programmā. | Studiju programmas absolventi var turpināt studijas otrā cikla augstākās izglītības studiju programmā, izpildot uzņemšanas prasības attiecīgajā studiju programmā. |

\* Atbilstoši piemērojamajam valsts izglītības standartam