**Studējošo, absolventu un darba devēju aptauju rezultātu analīze**

DU studiju virzienā “Izglītība un pedagoģija” iekļautas studiju programmas:

* īsā cikla profesionālās augstākās izglītības studiju programma “Pirmsskolas skolotājs”;
* profesionālās augstākās izglītības bakalaura studiju programma “Sākumizglītības skolotājs”;
* profesionālās augstākās izglītības bakalaura studiju programma “Skolotājs”;
* otrā līmeņa (pirmā cikla) profesionālās augstākās izglītības studiju programma “Skolotājs”;
* akadēmiskās augstākās izglītības studiju programma “Izglītības zinātnes”;
* kopīgā doktora studiju programma “Izglītības zinātnes”.

**Īsā cikla profesionālās augstākās izglītības studiju programma “Pirmsskolas skolotājs”**

Analizējot studējošo aptaujas rezultātus pārskata periodā, jāsecina, kā kopumā rezultāti rāda pozitīvu tendenci apmierinātībā ar studiju programmu un tās saturu, mācībspēkiem, studiju vidi un insfrastruktūru. Lielākā daļa studējošo norāda, ka ir pilnība apmierināti ar studiju programmu un studiju procesa kvalitāti, atzīmējot docēšanas kvalitāti, nepieciešamas informācijas sniegšanu studiju kursu ietvaros, docētāju atbalstu studiju rezultātu sasniegšanā, studiju satura nedublēšanos, materiāli tehnisko bāzi, programmas studiju kursus, to sadalījumu pa semestriem. Pilnībā un pamatā apmierina arī studiju kursu apjoms. Lielākā daļa studējošo pozitīvi vērtē arī prakšu saturu un norises laiku. Gandrīz visi studējošie atzīmē arī e-studiju vides Moodle priekšrocības un tās izmantošanas ērtumu studiju procesā, kā arī tiešsaistes platformu integrēšanu nodarbību vadīšanā.

Analizējot studējošajiem sniegto iespēju izteikt priekšlikumus, komentārus studiju kvalitātes uzlabošanai, jāatzīmē, ka kopumā studējošie novērtēja to kā atbilstošu, kas liecinā par viņu apmierinātību ar studiju programmu un tās saturu.

Ņemot vērā studējošo aptaujas rezultātus:

* dažiem studiju kursiem tika precizēti plānotie sasniedzamie rezultāti un to vērtēšanas kritēriji, kā arī patstāvīgo uzdevumu saturs un apjoms;
* tika samazināts starppārbaudījumu skaits un precizēts to saturs, piedāvājot studējošajiem alternatīvas to veikšanā;
* tika precizēts un pārrunāts ar studējošajiem prakšu uzdevumu saturs un to veikšanas termiņi;
* tika turpinātas studiju programmas direktora regulāras tikšanās un pārrunas ar studējošiem, lai atklātu studējošo vajadzības un nodrošinātu savlaicīgu atgriezenisko saiti;
* veiktas pārrunas ar dažiem docētājiem studiju kvalitātes uzlabošanai un savlaicīgai atgriezeniskās saites sniegšanai studējošajiem.

**Profesionālās augstākās izglītības bakalaura studiju programma “Sākumizglītības skolotājs”**

2023./2024. studiju gada rudens semestra beigās tika organizēta 12 studējošo aptauja par studiju programmas satura kvalitāti. Zemāk tekstā ir apskatāmi aptaujas rezultāti liecina par to, kā uzlabot studiju kvalitāti:

* lielāka studējošo daļa (10 studējošie) docēšanas kvalitāti programmā novērtē augstā līmenī;
* 8 studējošie apgalvoja, ka pirmajā nodarbībā mācībspēki iepazīstina ar studiju kursa saturu, informē par to, kā tiks vērtēti studiju rezultāti; 3 studējošie atbildēja, ka docētāji daļēji skaidri definēja studiju rezultātus un vērtēšanas kritērijus; šajā sakarā tika organizēta diskusija ar docētājiem;
* 8 studējošie apgalvoja, ka mācībspēki studiju kursā sniedza visu nepieciešamo atbalstu, lai palīdzētu sasniegt definētos studiju rezultātus; 2 studējošie atbildēja, ka docētāji daļēji viņus atbalstīja; šajā sakarā tika organizēta diskusija ar docētājiem;
* 7 studējošie apgalvoja, ka viņiem ir skaidras studējošo patstāvīgā darba apjoma prasības un pārbaudes formas; 4 studējošie apgalvoja, ka patstāvīgā darba apjoma prasības un pārbaudes formas ir daļēji skaidras; šajā sakarā tika organizēta diskusija ar docētājiem;
* lielāka studējošo daļa (10 studējošie) apgalvoja, ka no docētājiem saņemtā atgriezeniskā saite (novērtējums par veiktajiem uzdevumiem, rekomendācijas, u.c.) ir pietiekama;
* novērtējot nepieciešamību aicinātu vairāk vieslektorus, lielāka studējošo daļa (8 studējošie) apgalvoja, ka tas ir nepieciešams; ir plānots iekļaut studiju procesā jaunus viesdocētājus 2024./2025. studiju gadā atbilstoši iesniegtajām studiju plānām;
* lielāka studējošo daļa (11 studējošie) apgalvoja, ka studiju kursu saturs savstarpēji nedublējas;
* lielāka studējošo daļa (11 studējošie) apgalvoja, ka nodrošinājums ar studijām nepieciešamo literatūru un metodiskajiem materiāliem ir pietiekams;
* vērtējot DU materiāltehnisko bāzi (auditorijas, bibliotēku, datortehniku u.c.), lielāka studējošo daļa (11 studējošie) apgalvoja, ka tā atbilst augstākām līmenim;
* lielāka studējošo daļa (11 studējošie) ieteiktu modificēt dažādu studiju kursu saturu, kas tiks veikts 2024./2025. studiju gadā atbilstoši iesniegtajām studiju plānām;
* lielāka studējošo daļa (11 studējošie) ir apmierināta ar studiju kursu sadalījumu pa semestriem un studiju kursu apjomu kredītpunktos;
* lielāka studējošo daļa (11 studējošie) ir apmierināta ar prakses saturu, vietu un norises laika periodu;
* tika konstatēts 8 no 12 studējošajiem 100% nodarbību apmeklējums un studiju e-vides MOODLE izmantošana;
* visi 11 studējošie apgalvoja, ka 2023./2024. studiju gada rudens un pavasara semestra attālināto studiju laikā docētāji nodarbību vadīšanai pietiekami izmantoja tiešsaistes platformas (ZOOM, Cisco Webex, MS Teams, Discord, Skype, u.c.);
* tika konstatēts, ka katrs astotais studējošais ir piedalījusies ERASMUS+ aktivitātes;
* 11 studējošie apgalvoja, ka ir pietiekošs informācijas apjoms par prakses organizāciju DU prakses ievadkonferencē, ka pilnīgi veidojas izpratne par vērtēšanas kritērijiem prakses noslēgumā; apgalvoja, ka prakses uzdevumu apjoms (vēroto mācību stundu skaits, dienasgrāmatas saturs un apjoms, cits) ir kvalitatīvs; visi studējošie apgalvoja, ka ir pietiekošs izglītības iestādes atbalsts (prakses vietā); ka veidojas izcila komunikācija ar skolotājiem mentoriem un veidojas priekšstati par skolotāja profesionālo darbību kopumā, metodiskā darba īpatnībām, par Skolotāja profesijas standartā un Skola2030 projektā noradītajiem mērķiem un uzdevumiem; ka skolotāji mentori vienmēr atbalstīja un t.l. Izvērtējot skolotāju mentoru atbalstu, lielākā studējošo daļa apliecināja, ka sadarbība un pieredzes gūšana veidojas veiksmīgi.

**Profesionālās augstākās izglītības bakalaura studiju programma “Skolotājs”**

Analizējot studējošo aptaujas rezultātus pārskata periodā, var secināt, ka kopumā studējošie pozitīvi vērtē docēšanas kvalitāti, mācībspēku iepazīstināšanu pirmajā nodarbībā ar kursa saturu un vērtēšanas kritērijiem, patstāvīgo darbu formām un apjomu, sniegto atgriezenisko saiti, nodrošinājumu ar studiju un metodiskajiem materiāliem, materiāltehnisko bāzi u.c. Dažādas atbildes prakses satura un norises novērtēšanā ir saistīta ar semestri, kurā aptauja tika piedāvāta. Ņemot vērā, ka aptauju lielākoties aizpildīja 1.kursa studējošie, kuriem prakses vēl nav, viņi nespēja adekvāti to novērtēt. Studējošie atzīmē e-studiju vides Moodle un tiešsaistes platformu izmantošanu studiju procesā, kas dažādo studiju formas. Pamatā ieteikumi studiju kvalitātes uzlabošanai netika sniegti, kas norādā uz apmierinātību ar studiju programmu un studiju procesu.

Pamatojoties uz aptaujas rezultātiem

* tika veikta studiju procesa plānojuma kontrole, savlaicīgi reaģējot un novēršot nodarbību pārklājumus, un kontrolējot studējošo slodzes plānojumu nedēļas laikā;
* tika precizēts studiju plānojums pa semestriem, lai informētu studējošos par plānotajiem studiju kursiem nākamajos semstros;
* tika turpinātas studiju programmas direktora regulāras tikšanās un pārrunas ar studējošiem, lai atklātu studējošo vajadzības un nodrošinātu savlaicīgu atgriezenisko saiti;
* veiktas pārrunas ar dažiem docētājiem studiju kvalitātes uzlabošanai un savlaicīgai atgriezeniskās saites sniegšanai studējošajiem.

**Otrā līmeņa (pirmā cikla) profesionālās augstākās izglītības studiju programma “Skolotājs”**

2.līm. PSP “Skolotājs” (2022/23. atbildēja 8 studenti)

1. Docēšanas kvalitāte ir augstā līmenī (75% pilnībā piekrītu, 25%-daļēji piekrītu
2. Pirmajā nodarbībā mācībspēki iepazīstināja ar studiju kursa saturu, informēja par to, kā tiks vērtēti studiju rezultāti (87,5% pilnībā piekrītu)
3. Mācībspēki studiju kursā sniedza visu nepieciešamo atbalstu, lai palīdzētu sasniegt studiju rezultātus (87,5% pilnībā piekrītu)
4. Man ir skaidras studējošo patstāvīgā darba apjoma prasības un pārbaudes formas (75% pilnībā piekrītu)

16. Kā vērtējat DU materiāltehnisko bāzi? (auditorijas, bibliotēku, datortehniku u.c.)

Ļoti labi. Varētu būt ērtaka datu bāžu piekļuve attālināti. Es vērtēju vidēji/Ļoti labi/

Labi/Ļoti augstā limenī/Pietiekams, pieejams./Ļoti labs nodrošibājums!

17. Studiju kursu sadalījums pa semestriem]

pilnībā apmierina 75.00%, pamatā apmierina 25%

17. Vai Jūs apmierina studiju programmas kopējā struktūra? [Prakses norises laiks

(87,5% pilnībā apmierina)

!!! Vai Jums ir kādi priekšlikumi, jautājumi vai komentāri, kā uzlabot studiju kvalitāti?

Vairāk attālināti studēt

**Akadēmiskās augstākās izglītības studiju programma “Izglītības zinātnes”**

Lai nodrošinātu datu pārvaldību akadēmiskā maģistra studiju programmas “Izglītības zinātnes” īstenošanā un nodrošinātu tās studiju satura un kvalitātes pilnveidi, ik gadu DU SKNC organizē **studējošo aptaujas** 1. kursa studējošajiem apmēram 2 mēnešus pēc studiju uzsākšanas, kā arī pēc ziemas (50 KP) un vasaras (80 KP) izlaidumiem. Aptaujās iegūtie dati tiek regulāri analizēti, lai veiktu nepieciešamās izmaiņas studiju procesa kvalitātes nodrošināšanai.

Analizējot studējošo aptaujas rezultātus pārskata periodā, jāsecina, ka kopumā ir redzama pozitīva tendence studējošo apmierinātībā ar studiju programmas saturu, mācībspēkiem, studiju vidi un infrastruktūru. Visi studējošie (100%) norāda, ka ir pilnībā apmierināti ar studiju programmu un studiju procesa kvalitāti, atzīmējot docēšanas kvalitāti, nepieciešamās informācijas sniegšanu studiju kursu ietvaros, docētāju atbalstu studiju rezultātu sasniegšanā (īpaši atzīmējot docētāju atgriezenisko saiti un studējošā studiju rezultātu izvērsto analīzi), studiju satura nedublēšanos, materiāli tehnisko bāzi, literatūras un materiālu nodrošinājumu studiju kursos, kā arī to sadalījumu pa semestriem. Studējošie augsti vērtē vieslektoru (augsti kvalificētu speciālistu ar profesionālo pieredzi) piesaisti studiju programmas nodrošinājumā.

Studējošie augsti vērtē DU materiāltehnisko bāzi, īpaši augsti vērtējot DU bibliotēkas krājumu. Pamatā viņi ir apmierināti ar studiju programmas kopējo struktūru un studiju programmā iekļautiem studiju kursiem, kā arī to sadalījumu pa semestriem. Visi respondenti (100%) pozitīvi vērtē akadēmiskās prakses saturu, kas veicina viņu pētnieciskās kompetences attīstību, kā arī atzīmē e-studiju vides *Moodle* priekšrocības un tās izmantošanas ērtumu studiju procesā, kā arī tiešsaistes platformu integrēšanu nodarbību vadīšanā, jo visi akadēmiskā maģistra studiju programmas “Izglītības zinātnes” studējošie strādā Latvijas dažādos reģionos.

Daži studējošie (40%) piedalījās Erasmus+ aktivitātēs. 2023./2024. studiju gadā 2. semestrī Erasmus+ programmas ietvaros divus studiju kursus apgūst ārzemju studenti:

* Izgl5018 *Mācību materiālu izstrāde*: studente no Trnavas Universitātes (Slovākija).
* Izgl5004 *Izglītības kvalitāte*: studenti no Trnavas Universitātes (Slovākija), Lesoto Valsts Universitātes un Mindanao Universitātes (Filipīnas).

Analizējot studējošajiem sniegto iespēju izteikt priekšlikumus, komentārus studiju kvalitātes uzlabošanai, jāatzīmē, ka kopumā studējošie novērtēja to kā atbilstošu, kas liecina par viņu apmierinātību ar studiju programmu un tās saturu. Tikai divi absolventi piedāvāja priekšlikumu pēdējā semestrī atstāt tikai maģistra darba izstrādi, neiekļaujot dažus studiju kursus. Studējošo viedoklis ir saprotams: maģistra darba tapšana ir diezgan laikietilpīgs process. Šajā ziņā ir svarīgi atzīmēt, ka 50 KP modulī pēdējā (trešajā) semestrī nav neviena studiju priekšmeta, izņemot maģistra darba izstrādi; tomēr 80 KP modulī ir divi studiju priekšmeti pēdējā (ceturtajā semestrī): tas ļauj proporcionāli sadalīt kopējo KP skaitu pa semestriem – katrā 20 KP.

Lai nodrošinātu atgriezenisko saiti ar studiju programmas studējošajiem:

* tika precizēts studiju plānojums pa semestriem, lai informētu studējošos par plānotajiem studiju kursiem nākamajos semestros;
* ir organizētas regulāras studiju programmas direktora tikšanās un pārrunas ar studējošiem, lai konstatētu studējošo vajadzības un iespējas to apmierināšanai;
* ir veiktas pārrunas ar dažiem docētājiem studiju procesa, rezultātu un problēmu izpētei.

Analizējot iegūtos datus, tika secināts, ka lielākā daļa darba dēvēju pozitīvi vērtē absolventu profesionālo sagatavotību. Raksturojot absolventus, darba devēji atzīmē spēju ātri mācīties, strādāt ar informāciju, labas pētnieciskās prasmes un radošumu, kā arī absolventu konkurētspēju darba tirgū. Kā ieteikumi tika minēti prakses uzdevumu satura pārskatīšana un to atbilstība mūsdienu izglītības aktualitātēm, kas varētu būt attiecināms vēl uz iepriekš īstenotajām programmām, jo absolventu skaits jaunizveidotajās programmās vēl nebija tik liels, lai runātu par izveidoto tendenci.

Pamatojoties uz **darba dēvēju aptaujas rezultātiem**:

* tika pievērsta lielāka uzmanība studējošo metodiskajai sagatavotībai, lai viņi spētu noteikt atbilstošas darba metodes un plānot laiku;
* tika veidota komunikācija ar prakšu vadītājiem izglītības iestādē, lai precizētu prakses saturu un saskaņotu darbības studējošo prakses vadīšanā izglītības iestādē un universitātē; pārdomāta skolotāju mentoru atbalstīšanas un pateicības sistēma, lai nodrošinātu pozitīvu sadarbību ar izglītības iestādēm;
* plānots plašāk iesaistīt darba devējus studiju programmas satura un sasniedzamo rezultātu novērtēšanā, organizējot regulāras tikšanās studiju gada noslēgumā.

Lai uzturētu **sadarbību ar darba devējiem:**

* studiju programmas akadēmiskās prakses ietvaros izglītības pārvalžu speciālisti, izglītības iestāžu vadītāji un skolotāji ir iesaistīti pētnieciskajā darbā;
* periodiski tiek organizētas akadēmiskās un praktiskās diskusijas, kurās piedalās darba devēji, DU docētāji, skolotāji un studiju programmas studējošie.

**Kopīgā doktora studiju programma “Izglītības zinātnes”**

Programmā ir ļoti neliels studējošo skaits, tādēļ studiju kvalitātes uzlabošanai un nodrošināšanai notiek datu kvalitatīva ieguve.