**Studiju programmas atbilstība valsts izglītības standartam**

*\***Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augstākās izglītības standartu”*

<https://likumi.lv/ta/id/342818-noteikumi-par-valsts-profesionalas-augstakas-izglitibas-standartu> (pieejams tikai latviešu valodā)

*\*\** *Profesionālās izglītības un nodarbinātības trīspusējās sadarbības apakšpadomes 2020. gada 12. jūnijā lēmums* <https://www.izm.gov.lv/images/PINTSA_protokols_Nr.5_2020.gada_12.j%C5%ABnij%C4%81.pdf> (pieejams tikai latviešu valodā)

*\*\*\*Ministru kabineta 2017. gada 23. maija noteikumi Nr. 264, “ Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”*<https://likumi.lv/ta/id/291004-noteikumi-par-profesiju-klasifikatoru-profesijai-atbilstosiem-pamatuzdevumiem-un-kvalifikacijas-pamatprasibam> (pieejams tikai latviešu valodā)

*\*\*\*\*Augstskolu likums*

[*https://likumi.lv/ta/id/37967-augstskolu-likums*](https://likumi.lv/ta/id/37967-augstskolu-likums)(pieejams tikai latviešu valodā)

| **Prasības*\**** | **Standartā noteiktais** | **Programmas rādītāji** |
| --- | --- | --- |
| Studiju programmas mērķis | 7. Pirmā cikla profesionālās augstākās izglītības studiju programmas stratēģiskie mērķi:  7.1. nodrošināt tautsaimniecības, kultūras, valsts aizsardzības un drošības, kā arī sociālajām vajadzībām atbilstošas, nozares zinātņu teorētiskajos pamatos balstītas un profesionālās kvalifikācijas prasībām atbilstošas studijas;  7.2. izglītot studējošos, nodrošinot sestā līmeņa profesionālās kvalifikācijas ieguvi, kā arī sekmēt viņu konkurētspēju mainīgajos sociālekonomiskajos apstākļos un starptautiskajā darba tirgū;  7.3. nodrošināt pirmā cikla profesionālās augstākās izglītības studiju programmas studiju rezultātu sasniegšanu atbilstoši ietvarstruktūras sestā profesionālās kvalifikācijas līmeņa teorētiskai un praktiskai sagatavotībai;  7.4. nodrošināt, ka pirmā cikla profesionālās augstākās izglītības studiju programmas absolventi spēj atbildīgi un droši izvēlēties un lietot informācijas tehnoloģijas darba pienākumu veikšanai, pētniecībai un mūžizglītībai, kā arī digitālā satura iegūšanai, radīšanai un koplietošanai;  7.5. radīt motivāciju tālākizglītībai un sniegt iespēju sagatavoties attiecīgas nākamā cikla augstākās izglītības un attiecīga līmeņa profesionālās kvalifikācijas ieguvei.  8. Pirmā cikla profesionālās augstākās izglītības studiju programmas īsteno augstskola. Katras studiju programmas specifiskos mērķus un uzdevumus. | Studiju programmas mērķis ir nodrošināt konkurētspējīgas un kvalitatīvas, starptautiski salīdzināmas profesionālās augstākās izglītības un skolotāja kvalifikācijas ieguvi, apgūstot nepieciešamās profesionālās kompetences, ko nosaka skolotāja profesijas standarts, darbam pamatizglītības pirmajā posmā.  Mērķa sasniegšanai studiju programmai izvirzīti šādi uzdevumi:   * Nodrošināt studējošajiem vispārēju zināšanu un kompetences apguvi, kas nepieciešama skolotāja profesionālās darbības pamatuzdevumu un pienākumu veikšanai. * Nodrošināt pedagoģijas, psiholoģijas un metodiku teorētisko atziņu un praktiskās darbības apguves un realizācijas vienotību, iekļaujot atvērtību jaunajam un inovatīvajam izglītības jomā, izmantojot komunikāciju tehnoloģijas un resursus, kā arī izprotot globālos un lokālos, sociālpolitiskos, ekonomikas un kultūras procesus. * Veicināt studējošo profesionālo zināšanu un prasmju apguvi pedagoģiskās kompetences attīstīšanā, kas nepieciešama mācību procesa plānošanā, īstenošanā un mācību sasniegumu vērtēšanā. * Veicināt studējošo zinātniski pētniecisko darbību, integrējot pedagoģijas un psiholoģijas teorētiskās atziņas praktiskajā darbībā, radot izpratni par pētījumu metodoloģijas daudzveidību un profesionālās un zinātniskās izaugsmes iespējām. * Atbalstīt radošās un sociālās aktivitātes attīstību, veicināt studējošo pašizglītības vajadzības attīstību, sekmējot pašrealizāciju virzībā uz mūžizglītību.   Pēc studiju programmas satura apguves jāprot lietot praksē teorētiskās zināšanas un tās nepārtraukti papildināt. Profesionālās kompetences tiek apgūtas, ievērojot vecumposmu un izglītības iestādes specifiku, atbilstoši profesijas specializācijai nepieciešamajam profesionālās kvalifikācijas un Latvijas kvalifikāciju ietvarstruktūras līmenim, ieskaitot skolotāja pienākumus un pamatuzdevumus.  Studiju programmai neattiecas specifiskie mērķi un uzdevumi, tomēr diploma pielikuma 5.2. punktā figurē ieraksts par tiesībām strādāt arī tajā izglītības jomā, kurai atteicams viena no trim izvēles moduļiem apgūtais saturs. Tas pamatojas uz darba dēvēju lūgumu definēt arī citas absolventu pedagoģiskās kompetences. Pamatojoties uz darba dēvēju aptaujas rezultātiem un paredzēto viena izvēles moduļa satura veiksmīgu apguvi, atbilstoši Augstskolu likuma 59. panta pirmajā daļā noteiktajām prasībām (\*\*\*\*Augstskolu likums), tika plānots veikt izmaiņas diploma 5. sadaļas “Ziņas par kvalifikāciju” saturā, konkretizējot 5.2. punktā profesionālo statusu: “Tiesības strādāt skolotāja profesijā: sākumizglītības skolotājs 1.-6. klašu posmā un vienā no izvēlētajām specializācijām (iekļaujošas izglītības joma /pirmsskolas metodiskais darbs/pirmsskolas skolotājs)” *(\*Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augstākās izglītības standartu”, 8. pants; \*\* “Profesionālās izglītības un nodarbinātības trīspusējās sadarbības apakšpadomes 2020. gada 12. jūnijā lēmums” (PINTSA); \*\*\*Ministru kabineta 2017. gada 23. maija noteikumi Nr. 264, “ Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”)* |
| Studiju programmas sasniedzamie rezultāti | 18. Bakalaura studiju programmas saturs nodrošina studiju rezultātu sasniegšanu atbilstoši ietvarstruktūras  sestā profesionālās kvalifikācijas līmeņa teorētiskai un praktiskai sagatavotībai. | *Zināšanas*:   * izprot izglītības zinātņu nozaru pamatjēdzienus un profesionālās darbības pamatnostādnes,  pārzina skolotāja pedagoģiskās darbības pašanalīzes un  pašvērtēšanas paņēmienus, kas nepieciešami skolotāja pienākumu veikšanai un profesionālās kompetences pilnveidošanai; * pārzina mācību jomu saturu, tā sakārtojuma principus un īstenošanas metodiku, caurviju prasmju  attīstības metodiku,  izprot pedagoģiskā procesa plānošanas, īstenošanas un vērtēšanas principus, formas un metodes, to lietošanas iespējas praktiskajā pedagoģiskajā darbībā.   *Prasmes*:   * plāno un īsteno dzīves situācijām pietuvinātu mācību procesu ar atbilstošiem mērķiem, darbību un sasniedzamajiem mācīšanās rezultātiem; * izglītības procesā vērtē skolēnu mācīšanās sniegumu un izaugsmes dinamiku, ievēro skolēnu individuālās attīstības potenciālu, mācīšanās un personības izaugsmes vajadzības; * patstāvīgi strukturē un virza savu mācīšanos, analizē savu darbību un mērķtiecīgi plāno profesionālo pilnveidi.   *Kompetences*:   * patstāvīgi, atbildīgi un radoši plāno un īsteno pedagoģisko darbību sākumskolā, elastīgi piemēro to skolēna vajadzībām, sociokultūras situācijai, pedagoģijas un psiholoģijas nozares aktualitātēm; * patstāvīgi un sadarbībā ar kolēģiem regulāri un sistēmiski  vērtē skolēna mācīšanās rezultātus un izaugsmes dinamiku, palīdz skolēniem plānot  mācību darbības pilnveidi,  sniedz nepieciešamo atbalstu; * apzinās un izvērtē savu pieredzi un darbību, lai profesionāli pilnveidotos, ievēro profesionālās ētikas prasības, sadarbojoties ar citiem kolēģiem, iesaistās izglītības iestādes un izglītības jomas attīstībā, izprot savas profesijas iespējas un atbildību plašākā sociālā kontekstā; * veic pētniecisku darbību un ievieš inovācijas pedagoģiskā procesa uzlabošanai, iesaistās izglītības iestādes attīstības plānošanā. |
| Studiju programmas apjoms (ECTS) | 19. Bakalaura studiju programmas apjoms ir ne mazāk kā 240 kredītpunkti | 240 kredītpunkti |
| Studiju programmas īstenošanas ilgums | 7.3. nodrošināt pirmā cikla profesionālās augstākās izglītības studiju programmas studiju rezultātu sasniegšanu atbilstoši ietvarstruktūras sestā profesionālās kvalifikācijas līmeņa teorētiskai un praktiskai sagatavotībai | Pilna laika klātiene 4 gadi un nepilna laika klātiene 4,5 gadi |
| Kontaktstundu apjoms (%) | 20. No bakalaura studiju programmas apjoma pilna laika studijās ne mazāk kā 40 procentus veido kontaktstundas | 40 procenti |
| Studiju programmas daļas un to apjoms (studiju kursi vai studiju kursi un studiju moduļi, izvēles daļas studiju kursi, prakse, valsts pārbaudījums) | 22.1.Studiju kursi obligātajā apjomā ne mazāk kā 30 kredītpunkti – humanitāro un sociālo zinātņu studiju kursi, tai skaitā studiju kursi, kas attīsta sociālās, komunikatīvās un organizatoriskās pamatiemaņas, tostarp studiju modulis uzņēmējdarbības profesionālās kompetences veidošanai (inovācijas, uzņēmumu organizācija un dibināšana, vadīšanas metodes, biznesa ekonomikas, projektu izstrādes un vadīšanas pamati, lietvedības un finanšu uzskaites sistēma, zināšanas par darba tiesisko attiecību regulējumu, tai skaitā par sociālā dialoga veidošanu sabiedrībā, kā arī zināšanas par citām novitātēm uzņēmējdarbības vai iestādes vadīšanā). Studiju moduli izveido, apvienojot studiju kursus vai to daļas, kam ir kopīgs mērķis un sasniedzami studiju rezultāti, un vismaz deviņu kredītpunktu apjomā iekļauj visās bakalaura studiju programmās, ja tas nav iekļauts bakalaura studiju programmas nozares (profesionālās  darbības jomas) teorētiskajos pamatkursos. Studējošais moduli apgūst, ja tas nav apgūts iepriekšējā profesionālās augstākās izglītības studiju programmā;  22.4. izvēles daļas studiju kursi vismaz deviņu kredītpunktu apjomā;  24. Bakalaura studiju programmas studiju satura un īstenošanas aprakstā studiju kursu izvēli, studiju kursu apjomu un saturu, kā arī prakses saturu atbilstoši iegūstamajam grādam un profesionālajai kvalifikācijai nosaka saskaņā ar profesionālās kvalifikācijas prasībām vai normatīvajiem aktiem par profesionālās augstākās izglītības programmā studējošam attiecīgajai profesijai nepieciešamo kompetenci, teorētisko un praktisko zināšanu apjomu.  22.2. Nozares (profesionālās darbības jomas) teorētisko zināšanu pamatkursi un informācijas tehnoloģiju kursi vismaz 54 kredītpunktu apjomā;  22.3. nozares (profesionālās darbības jomas) atbilstošas specializācijas studiju kursi vismaz 90 kredītpunktu apjomā;  22.4. izvēles daļas studiju kursi vismaz deviņu kredītpunktu apjomā; 22.5. prakse vismaz 30 kredītpunktu apjomā; valsts pārbaudījums vismaz 18 kredītpunktu apjomā. | Vispārizglītojošie studiju kursi (21 ECTS) un Studiju modulis uzņēmējdarbības profesionālās kompetences veidošanai (9 ECTS) –30 ECTS.  *1.Vispārizglītojošie studiju kursi:*   * Ievads izglītībā ilgtspējīgai attīstībai – 3 ECTS; * Psiholoģija skolotājiem – 6 ECTS; * Pētniecība izglītībā. 1. studiju darbs – 6 ECTS. * Skolotāja profesionālās darbības pamati– 3 ECTS; * Valsts, civilā un vides aizsardzība – 3 ECTS;   *2.Studiju modulis uzņēmējdarbības profesionālās kompetences veidošanai:*   * Izglītības vadība – 3 ECTS; * Pedagoģiskā procesa tiesiskie aspekti – 3 ECTS; * Uzņēmējdarbība un projektu izstrāde – 3 ECTS. |
| Nozares (profesionālās darbības jomas) teorētiskie pamatkursi un informācijas tehnoloģiju kursi – 54 ECTS:   * Sociāli emocionālā mācīšanās – 3 ECTS; * Iekļaujošā un speciālā izglītība – 6 ECTS; * Mācīšana un mācīšanās – 9 ECTS; * Izglītības procesa organizācija sākumskolā – 9 ECTS; * Informācijas tehnoloģija izglītībā. 2. studiju darbs – 6 ECTS; * Jomu mācību satura modulis – 21 ECTS. |
| Nozares profesionālās specializācijas kursi – 99 ECTS.  *1.Nozares profesionālās specializācijas divi obligātie moduļi – 69 ECTS:*   * Sākumizglītības skolotājs (1. - 3. klase) – 33 ECTS; * Sākumizglītības skolotājs (4. - 6. klase) – 36 ECTS.   *2.Nozares profesionālās specializācijas viens no trim izvēles moduļiem – 30 ECTS:*   * Profesionālā lietpratība pirmsskolas metodiskajā darbā – 30 ECTS; * Dažādības kompetence iekļaujošā izglītībā – 30 ECTS; * Mācību jomu saturs un mācīšanās pieejas pirmsskolā – 30 ECTS. |
| Brīvās izvēles studiju kursi – 9 ECTS |
| Prakse – 30 ECTS |
| Valsts pārbaudījumi – 18 ECTS:   * Bakalaura darbs – 15 ECTS; * Kvalifikācijas eksāmens – 3 ECTS.   Studiju moduļu saturs ir izveidots studiju programmas strukturēšanai un studējošo profesionālajai orientācijai. Kā arī, nodrošinot tā plānojumu arī elastīgu studiju ceļu izveidei: pēc īsā cikla profesionālās augstākās izglītības studiju programmas „Pirmsskolas skolotājs” (*programmas kods 41 141)* apguves studējošie var iekļauties PBSP “Sākumizglītības skolotājs” un apgūst sestā līmeņa profesionālu kvalifikāciju. Studiju kursi un studiju moduļi,kas paredzēti PBSP “Sākumizglītības skolotājs” saturā, bet nav iekļauti īsā cikla profesionālās augstākās izglītības studiju programmā “Pirmsskolas skolotājs”, tiks apgūti un nokārtoti saskaņā ar nepieciešamo studiju programmas satura apguves apjomu.  Atbilstoši Augstskolu likuma 56.2 panta otrajai daļai (\*\*\*\*Augstskolu likums)***,*** studiju moduļa apraksts nosaka studiju moduļa apguves rezultātā sasniedzamos studiju rezultātus; studiju darba laika plānojumu; studiju kursus, kas iekļauti studiju modulī. |
| Atbilstība Vides aizsardzības likuma un Civilās aizsardzības un katastrofas pārvaldīšanas likuma noteiktajām prasībām | 23. Papildus šo noteikumu 22. punktā minētajiem nosacījumiem bakalaura studiju programmas obligātajā saturā ietver arī Vides aizsardzības likumā un Civilās aizsardzības un katastrofas pārvaldīšanas likumā noteiktās studiju kursu satura prasības. | A daļā iekļauts vispārizglītojošais studiju kurss “Valsts, civilā un vides aizsardzība” – 3 ECTS.  Ja studējošais Vides aizsardzības likumā un Civilās aizsardzības un katastrofas pārvaldīšanas  likumā noteiktās prasības nav apguvis iepriekšēja cikla studiju programmā, viņš tās apgūst papildus pēc īsā cikla augstākās izglītības apguves īstenojamai studiju programmai. *(\*Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augstākās izglītības standartu”, 51. pants)* |
| Obligātais saturs atbilstoši standarta prasībām | 24. Bakalaura studiju programmas studiju satura un īstenošanas aprakstā studiju kursu izvēli, studiju kursu apjomu un saturu, kā arī prakses saturu atbilstoši iegūstamajam grādam un profesionālajai kvalifikācijai nosaka saskaņā ar profesionālās kvalifikācijas prasībām vai normatīvajiem aktiem par profesionālās augstākās izglītības programmā studējošam attiecīgajai profesijai nepieciešamo kompetenci, teorētisko un praktisko zināšanu apjomu.  25. Bakalaura studiju programmas apguves laikā studējošais izstrādā un aizstāv vismaz trīs studiju projektus vai darbus. | Studiju programmu veido obligātās daļas vispārizglītojošie studiju kursi, nozares (profesionālās darbības jomas) teorētiskie pamatkursi un informācijas tehnoloģiju kursi (profesionālās darbības jomas teorētiskie pamatkursi, Jomu mācību satura modulis), izvēles daļas nozares profesionālās specializācijas kursi (nozares profesionālās specializācijas obligātie moduļi un nozares profesionālās specializācijas izvēles moduļi), prakse, valsts pārbaudījumi, brīvas izvēles studiju kursi.  Studiju programmā saturs organizēts, izpildot studiju kursu prasības un pedagoģisko prakšu uzdevumus, plānojot sasniedzamo studiju rezultātu, noteiktas zināšanas, prasmes un kompetences, kas ir atbilstošas skolotāja profesijas standarta prasībām. Studiju noslēgumā studējošie izstrādā un aizstāv bakalaura darbu un kārto kvalifikācijas eksāmenu.  Studiju darbi ir ieintegrēti studiju kursos:   * Pētniecība izglītībā. 1. studiju darbs – 6 ECTS; * Informācijas tehnoloģija izglītībā. 2. studiju darbs – 6 ECTS; * Izvēles modulis. 3. studiju darbs – 6 ECTS.   Pilnveidojot studiju programmas satura kvalitāti, pamatojoties uz studiju programmas aprobēšanas un īstenošanas pieredzi; MK noteikumu Nr. 305 norādījumiem; darba tirgus prasībām, mācībspēku, darba dēvēju un studējošo ieteikumiem, veiktas šādas izmaiņas:   * tika anulēts viens no četriem iepriekš apstiprinātiem izvēles moduļiem: “Integrācijas kompetence: krievu valoda kā dzimtā valoda” (30 ECTS); * aizvietots A daļas Jomu mācību satura moduļa studiju kurss “Bilingvālā izglītība un CLIL pieeja” (3 ECTS) ar studiju kursu “Integrēta valodas un mācību satura apguve” (3 ECTS); * tika veidots jauns A daļas “Studiju modulis uzņēmējdarbības profesionālās kompetences veidošanai” (9 ECTS): izsvītrojot no B daļas izvēles moduļa “Profesionālā lietpratība pirmsskolas metodiskajā darbā” (30 ECTS) studiju kursu “Izglītības ekonomika un projektu izstrāde” (3ECTS), tika veidots jauna obligātā studiju moduļa studiju kurss “Uzņēmējdarbība un projektu izstrāde” 3 ECTS apjomā; * pamatojoties uz iepriekš minēto, tika aktualizēts studiju kursu kredītpunktu skaits, veicot izmaiņas studiju plānos un studiju kursu aprakstos. |
| Profesionālās kvalifikācijas prakses īstenošana | 26. Praksi īsteno saskaņā ar prakses līgumu par prakses vietas nodrošināšanu vai saskaņā ar augstskolas lēmumu par prakses vietu nodrošināšanu augstskolā. Prakses līgumu augstskola slēdz ar darba devēju. Prakses līgumā vai augstskolas lēmumā par prakses vietu nodrošināšanu ietver prakses mērķus, uzdevumus, prakses norises plānojumu, prakses sasniegumu vērtēšanas kārtību, kā arī pušu pienākumus un atbildību. Prakses mērķi studējošais sasniedz, pamatojoties uz iegūtajiem studiju rezultātiem un iepriekšējo darba pieredzi, ja tāda ir. Prakses mērķu un uzdevumu noteikšanā, kā arī prakses izvērtējumā piedalās to organizāciju pārstāvji, ar kurām noslēgts līgums par prakses īstenošanu. | Praksi īsteno saskaņā ar DU Profesionālās kvalifikācijas prakses nolikumu. Profesionālās kvalifikācijas prakses vietu valsts akreditētā izglītības iestādē izvēlas studējošais, ar kuru tiek noslēgts noteiktas formas terminēts trīspusējs līgums par studējošā prakses nodrošināšanu. Studiju laikā paredzētas 4 pedagoģiskās prakses – 30 ECTS apjomā.  Prakse – 30 ECTS:   * Prakses obligātie kursi – 21 ECTS (Prakse I, Prakse II un Prakse III); * Prakses izvēles kursi atbilstoši viena no trim izvēles moduļa saturam – 9 ECTS (Prakse IV (Pirmsskolas metodiskā darba prakse), Prakse IV (Pirmsskolas skolotāja pedagoģiskā prakse), Prakse IV (Skolotāja pedagoģiskā prakse iekļaujošā izglītībā), Prakse IV (Sākumskolas skolotāja prakse)).   Prakšu sasniedzamie rezultāti saskaņoti ar Skolotāja profesijas standartā noteiktajām profesionālajām zināšanām, prasmēm, attieksmēm un kompetencēm (kvalifikācijas līmenis); studiju kursiem; prakses uzdevumiem. Prakšu plānošanas stratēģija paredz praktizējoša skolotāja-mentora un DU prakses vadītāja sadarbību prakses uzdevumu izpildē un izvērtēšanā. |
| Studējošo ar iepriekš iegūtu īsā cikla profesionālo augstāko  izglītību imatrikulācija | 3. Pirmā cikla profesionālo augstāko izglītību, kas atbilst ietvarstruktūras sestajam līmenim, iegūst, apgūstot  šādu pirmā cikla profesionālās augstākās izglītības programmu (profesionālo studiju programmu):  3.1. bakalaura studiju programmu;  3.2. profesionālo studiju programmu, kuru īsteno pēc īsā cikla augstākās izglītības apguves. 27. Ja bakalaura studiju programmā imatrikulē studējošos ar iepriekš iegūtu īsā cikla profesionālo augstāko izglītību, tad bakalaura studiju programmas saturu un apjomu, kā arī studiju kursu saturu un apjomu savstarpēji saskaņo, ievērojot bakalaura studiju programmas studiju satura un īstenošanas aprakstu. Atbilstošos īsā cikla profesionālās augstākās izglītības studiju programmā iegūtos kredītpunktus ieskaita bakalaura studiju programmas apjomā.  28.Pēc bakalaura studiju programmas apguves piešķir bakalaura grādu un sestā līmeņa profesionālu kvalifikāciju.  47. Pēc īsā cikla vai pirmā cikla augstākās izglītības apguves īstenojamās studiju programmas apjoms ir ne  mazāk kā 60 kredītpunkti. | Atbilstošos īsā cikla profesionālās augstākās izglītības studiju programmā „Pirmsskolas skolotājs” (*programmas kods 41 141)* iegūtos kredītpunktus ieskaita profesionālā bakalaura studiju programmas “Sākumizglītības skolotājs” apjomā.  Skolotāja profesijas standartā\*\* norādīts, ka skolotāja kvalifikācija atbilst ceturtajam un piektajam profesionālās kvalifikācijas līmenim (4. PKL un 5. PKL) vai sestajam Latvijas kvalifikāciju ietvarstruktūras līmenim, iekļaujot piektā Latvijas kvalifikāciju ietvarstruktūras līmeņa kompetences (5. LKI un 6. LKI). Piektā līmeņa kompetences topošie skolotāji apgūst īsā cikla profesionālās augstākās izglītības studiju programmā “Pirmsskolas skolotājs”. Tāpēc apgūtās kompetences tiek pielīdzinātas, un studenti var iekļauties PBSP “Sākumizglītības skolotājs” 2. studiju gadā, kurā apgūst sestā līmeņa kompetences: studiju kursi un prakses tika pielīdzināti saskaņā ar nepieciešamo studiju programmas satura apguves apjomu. Pārējie studiju kursi un Prakses,kas paredzēti PBSP “Sākumizglītības skolotājs” saturā, bet nav iekļauti īsā cikla profesionālās augstākās izglītības studiju programmā “Pirmsskolas skolotājs”, tiks apgūti un nokārtoti saskaņā ar nepieciešamo studiju programmas satura apguves apjomu (123 ECTS).  *(\*\* “Profesionālās izglītības un nodarbinātības trīspusējās sadarbības apakšpadomes 2020. gada 12. jūnijā lēmums” (PINTSA))*  Pēc īsā cikla profesionālās augstākās izglītības studiju programmas „Pirmsskolas skolotājs” (*programmas kods 41 141)* apguves studējošie īsteno studiju kursu, prakses satura un apjoma apguvi atbilstoši iegūstamajai sākumizglītības skolotāja profesionālajai kvalifikācijai saskaņā ar profesionālās kvalifikācijas prasībām un normatīvajiem aktiem par profesionālās augstākās izglītības programmā studējošam attiecīgajai profesijai nepieciešamo kompetenci, teorētisko un praktisko zināšanu apjomu.  *(\*Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augstākās izglītības standartu”; 52. pants)* |
| Piešķiramais grāds un profesionālā kvalifikācija | 29. Iegūtais bakalaura grāds un sestā līmeņa profesionālā kvalifikācija, par ko tiek izsniegts bakalaura un profesionālās kvalifikācijas diploms, dod tiesības turpināt izglītību otrā cikla augstākās izglītības studiju programmā, izpildot uzņemšanas prasības attiecīgajā studiju programmā.  53. Ja apgūta pēc īsā cikla vai pirmā cikla augstākās izglītības apguves īstenojamā studiju programma, piešķir  sestā līmeņa profesionālo kvalifikāciju.  54. Iegūtā sestā līmeņa profesionālā kvalifikācija, par ko tiek izsniegts profesionālās kvalifikācijas diploms, dod tiesības turpināt izglītību nākamā cikla augstākās izglītības studiju programmā, izpildot uzņemšanas prasības  attiecīgajā studiju programmā | Kvalifikācijas nosaukums: Profesionālais bakalaura grāds pedagogu izglītībā, Skolotājs  Iegūstamais kvalifikācijas līmenis: sestā līmeņa profesionālā kvalifikācija. *(\*Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augstākās izglītības standartu”; 53. pants)*  Iegūstamais kvalifikācijas līmenis (NKI/EKI): *Piektais Latvijas profesionālās kvalifikācijas līmenis un sestais Latvijas kvalifikācijas ietvarstruktūras (LKI) un Eiropas kvalifikācijas ietvarstruktūras (EKI) līmenis* (6.NKI/6.EKI)  \*\*4.-5. profesionālās kvalifikācijas līmenis (4.PKL un *5*.PKL) (atbilst sestajam Latvijas kvalifikāciju ietvarstruktūras līmenim, iekļaujot piektā Latvijas kvalifikāciju ietvarstruktūras līmeņa kompetences (*5*.LKI un 6.LKI) ( 2341 02 Sākumizglītības SKOLOTĀJS (6.LKI)).  *(\*\* “Profesionālās izglītības un nodarbinātības trīspusējās sadarbības apakšpadomes 2020. gada 12. jūnijā lēmums” (PINTSA))*  Iegūtais bakalaura grāds un sestā līmeņa profesionālā kvalifikācija dod tiesības turpināt izglītību otrā cikla augstākās izglītības studiju programmās, izpildot uzņemšanas prasības attiecīgajā studiju programmā. *(\*Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augstākās izglītības standartu”; 54. pants)* |
| Studiju programmas apguves vērtēšanas pamatprincipi un kārtība | 55. Vērtējot iegūto profesionālo augstāko izglītību un profesionālo kvalifikāciju, ievēro šādus vērtēšanas pamatprincipus: 55.1. pozitīvo sasniegumu summēšanas princips; 55.2. vērtējuma obligātuma princips; 55.3. prasību atklātības un skaidrības princips; 55.4. pārbaudes veidu dažādības princips; 55.5. vērtējuma atbilstības princips.  56. Studiju programmas apguves vērtēšanas pamatformas ir eksāmens un ieskaite. Patstāvīgā darba uzdevumus un to izpildes kontroles veidus nosaka studiju programmas studiju kursu aprakstos.  57. Studiju rezultātu sasniegšanas pakāpi vērtē 10 ballu skalā vai ar vērtējumu "ieskaitīts/neieskaitīts". 63. Studiju programmas apguves beigās kārto valsts pārbaudījumus, kura sastāvdaļa ir valsts eksāmens un bakalaura darba izstrādāšana un aizstāvēšana.  64. Valsts pārbaudījumus vērtē valsts pārbaudījuma komisija. | Vērtējot PBSP “Sākumizglītības skolotājs” apguvi, tiek izmantota formatīvā un summatīvā vērtēšana, daudzveidīgas vērtēšanas metodes, kā arī tiek ievēroti zināšanu un prasmju vērtēšanas pamatprincipi: atklātības, obligātuma, nepārtrauktības, vērtējuma pārskatīšanas iespēju un pārbaudes veidu dažādības principi. Izvērtējumā arī tiek iekļauti šādi 3 kritēriji: (1) studiju kursu apguves starpvērtējumu rezultāti, (2) noslēguma vērtējums studiju kursā un atgriezeniskās saites sniegšana, (3) vērtējot prakses, tiek ņemts vērā arī prakses vadītāja un mentora vērtējums.  Prasības studējošo sasniegumu vērtēšanai ir iekļautas studiju kursu aprakstos sadaļā “Prasības kredītpunktu iegūšanai” un tiek pārrunātas ar studējošajiem katra studiju kursa pirmajā nodarbībā. Studiju kursu ietvaros sasniegto rezultātu vērtēšanā tiek izmantots arī studējošo pašvērtējums. Studiju kursu noslēguma pārbaudījumos akcents tiek likts uz teorijas integrāciju izglītības praksē.  Studiju programmas apguves vērtēšanas pamatformas ir eksāmens un ieskaite. Studiju kursa apguve tā noslēgumā tiek vērtēta 10 ballu skalā.  Ar vērtējumu "ieskaitīts" vai "neieskaitīts" novērtē atkarībā no tā, vai studējošā uzrādītie studiju rezultāti pārbaudījumā atbilst vai neatbilst augstskolas noteiktajam līmenim. *(\*Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augstākās izglītības standartu”; 61. pants)*  Studiju programmas apguves beigās studējošie kārto divus valsts pārbaudījumus: kvalifikācijas eksāmens un bakalaura darba aizstāvēšana. *(\*Ministru kabineta 2023. gada 13. jūnija noteikumi Nr. 305 “Noteikumi par valsts profesionālās augstākās izglītības standartu”; 63. pants)*  Valsts pārbaudījumi veidoti atbilstoši Eiropas Sociālā fonda projekta “Kompetenču pieeja mācību saturā” („Skola 2030”) izstrādātajām mācību jomām: dabaszinātņu; matemātikas; valodu; tehnoloģiju; kultūras izpratnes un pašizpausmes mākslā; sociālā un pilsoniskās; veselības un fiziskās aktivitātes. Valsts pārbaudījumu komisijā piedalīsies akadēmiskais personāls no DU un trīs darba dēvēji. Šajos pārbaudījumos studējošo sniegums tiks vērtēts studiju programmas deskriptorā iekļauto studiju rezultātu kontekstā.  Par visu PBSP “Sākumizglītības skolotājs” ietvertā satura apguvi nepieciešams iegūt pozitīvu (sekmīgu) vērtējumu. Profesionālais bakalaura grāds pedagogu izglītībā tiek piešķirts un diploms par profesionālo augstāko izglītību tiek izsniegts studentam, kurš pilnībā ir apguvis studiju programmu un ir nokārtojis valsts pārbaudījumu, iegūstot pozitīvu vērtējumu. |