### **Studiju programmas atbilstība atbilstošās nozares specifiskajam normatīvajam regulējumam**

Balstoties uz Eiropas Komisijas ziņojumiem, plāniem, rekomendācijām un Latvijas izglītības politikas plānošanas dokumentiem, tiek akcentētas pazīmes, kas ir nepieciešamas studējošajiem, topošajiem skolotājiem un pedagogiem, kuri savu karjeru attīsta un plāno veidot izglītības jomā. Skolotāja profesijas standartā (2320 01 Profesionālās izglītības SKOLOTĀJS, 2330 01 Vispārējās vidējās izglītības SKOLOTĀJS, 2341 01 Vispārējās pamatizglītības SKOLOTĀJS, 2352 02 Speciālās izglītības SKOLOTĀJS, 2342 01 Pirmsskolas izglītības SKOLOTĀJS), kas saskaņots Profesionālās izglītības un nodarbinātības trīspusējās sadarbības apakšpadomes 2020. gada 12. jūnija sēdē, protokols Nr. 5; elektroniskā saite uz skolotāja profesijas standartu, 2020, ir pieejams tikai latviešu valodā: <https://registri.visc.gov.lv/profizglitiba/dokumenti/standarti/2017/PS-138.pdf>) skolotāja profesionālās darbības pamatuzdevumu veikšanai ir noradītas skolotājiem nepieciešamās prasmes un attieksmes, profesionālās zināšanas izpratnes un lietošanas līmeņos, kompetences.

Pamatojoties uz šo dokumentu, PBSP “Sākumizglītības skolotājs” saturs pilnīgi atbilst šādiem skolotāja profesionālās darbības uzdevumiem:

* mācību procesa plānošana;
* mācību procesa īstenošana;
* izglītojamā mācīšanās snieguma un izaugsmes vērtēšana;
* profesionālās kompetences pilnveidošana;
* izglītības iestādes un izglītības jomas attīstība;
* profesionālās darbības nodrošināšanas vispārējie uzdevumi.

### Balstoties uz iepriekš minētiem pamatuzdevumiem, studiju programmas apguves rezultātā studējošajiem veidojas nepieciešamo zināšanu, prasmju un kompetenču kopa veiksmīgai profesionālajai darbībai. Normatīvo dokumentu analīze liecina, ka izglītības sistēmā ir vajadzīgi pedagogi ar stratēģisku darbības redzējumu, atbildīgi, autonomi, lietpratīgi un profesionālajā darbībā uz izcilību orientēti[[1]](#footnote-1), kuri izprot un īsteno individualizētu mācību pieeju, sabalansētu un nākotnes vajadzībām atbilstošu prasmju apguvi.

### Pēc darba dēvēju fokusgrupas, pilot pētījumā 2024.studiju gada pavasara semestrī, tika secināts, ka profesionālās kvalifikācijas prakses posmos studējošie izradīja konkurētspēju, patiesu ieinteresētību sava profesijā, radošumu un spēju adaptēties mācību procesa organizēšanā un īstenošanā. Tādējādi sākumizglītības skolotāju izglītības studiju programmas nostiprināšanai, attīstībai un pilnveidei ir būtiska nozīme ilgtermiņa Latvijas izglītības sistēmas attīstības plānošanā.

Gan Latvijā, gan daudzās pasaules valstīs ir jārisina vairākas problēmas: skolotāju trūkums atsevišķos mācību priekšmetos[[2]](#footnote-2), skolotāju novecošana[[3]](#footnote-3), mazs kandidātu skaits uz skolotāja amata vietām, skolotāja profesijas pamešana, kas norāda uz ES valstīs kopīgu aktualitāti – nepieciešamību veicināt skolotāja profesijas pievilcību[[4]](#footnote-4). Tāpat Eiropas Komisija ierosina konsolidēt pašreizējos centienus un turpināt attīstīt Eiropas Izglītības telpu sešās dimensijās: kvalitāte, iekļaušana un dzimumu līdztiesība, zaļā un digitālā pārkārtošanās, skolotāji un pasniedzēji, augstākā izglītība, ģeopolitiskā dimensija[[5]](#footnote-5).

Izvērtējot studiju programmas saturu, tika konstatēts, ka visbiežāk studējošie izvēlas moduļus iekļaujošajā un pirmsskolas izglītības jomās. Tomēr, šajā studiju programmā nav paredzēts izsniegt papildus apliecinošus dokumentus. Tādēļ, pamatizglītības pirmā posma izglītības nozarē par specifisko normatīvo regulējumu var uzskatīt Skolotāja profesijas standartu **(**elektroniskā saite uz skolotāja profesijas standartu, 2020, ir pieejams tikai latviešu valodā: <https://registri.visc.gov.lv/profizglitiba/dokumenti/standarti/2017/PS-138.pdf>); 2023. gada 13. jūnija Ministru kabineta noteikumus Nr. 305 (elektroniskā saite uz “Noteikumiem par valsts profesionālās augstākās izglītības standartu”: <https://likumi.lv/ta/id/342818-noteikumi-par-valsts-profesionalas-augstakas-izglitibas-standartu>; pieejams tikai latviešu valodā) profesionālo studiju programmu īstenošanai. Ministru kabineta 2017. gada 23. maija noteikumos Nr. 264, Profesiju klasifikatorā arī ir iekļauta 3.16.1. PROFESIJU ATSEVIŠĶĀ GRUPA "2341 Pamatizglītības pedagogi"(Ministru kabineta 2017. gada 23. maija noteikumi Nr. 264, “ Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”; elektroniskā saite: <https://likumi.lv/ta/id/291004-noteikumi-par-profesiju-klasifikatoru-profesijai-atbilstosiem-pamatuzdevumiem-un-kvalifikacijas-pamatprasibam> (pieejams tikai latviešu valodā)). Atsevišķās grupas "2341 Pamatizglītības pedagogi" profesijas pamatuzdevumi ir saistīti arī ar Sākumizglītības skolotāja (profesijas kods 2341 02) profesionālās darbības specifiku, kas tiek realizēts studiju programmas apguves procesā:

* plānot, organizēt un īstenot savu pedagoģisko darbu atbilstoši izglītības iestādē izvirzītajiem mērķiem (mācību priekšmeta (izglītības) programmas izstrāde, adaptēšana, tematisko plānu izstrāde, adaptēšana, mācību stundu plānu izstrāde vai adaptēšana, darbam nepieciešamo materiālu sagatavošana, tai skaitā praktiskajiem un laboratorijas darbiem); īstenot izglītības programmu konkrētajā mācību priekšmetā (mācību stundu vadīšana); veikt izglītojamo mācību sasniegumu vērtēšanu un atspoguļošanu, attīstības dinamikas izpēti un analīzi; organizēt un vadīt izglītojamo ārpusklases darbu; veicināt izglītojamā individualitātes attīstību un apspriest attīstības sekmes ar izglītojamā vecākiem un citiem skolotājiem; sadarboties ar mācību priekšmetu skolotājiem, klases audzinātāju, izglītības iestādes atbalsta personālu un vadību pedagoģiskā procesa organizēšanai.

DU ir ciešas saiknes ar darba devējiem un to organizācijām, tā pārzina darba tirgus pieprasījumu, izstrādā un īsteno Latvijas ekonomikas vajadzībām atbilstošas izglītības programmas. Vienlaikus ar sabiedrības aktuālo vajadzību īstenošanu, DU prognozē sabiedrības un ekonomikas attīstības tendences, pārskata un definē savus mērķus un izvērš perspektīvās darbības jomas (Daugavpils Universitātes attīstības stratēģijas 2022.-2028. gadam izstrāde; Līguma Nr. 4-64/2023-03/01, KPMG Baltics SIA, 2023. gada jūnijs; apstiprināts DU padomes sēdē 2023. gada 20. Jūlijā, protokols Nr. 11).

DU absolventi labprāt paliek strādāt Daugavpilī un ir darba tirgū pieprasīti speciālisti. PBSP “Sākumizglītības skolotājs” struktūra paredz moduļu sistēmas pieeju, piedāvājot trīs obligātās un trīs izvēles moduļus, tādējādi radot iespēju studējošajiem pašiem veidot savu studiju saturu, atbilstoši savai turpmākās karjeras ievirzei un nepieciešamajām kompetencēm. Moduļi ir salāgoti satura un apjoma ziņā, nodrošinot resursu koplietošanu un studiju programmu fragmentācijas mazināšanu.

Tā paredz iespēju turpināt studijas arī īsā cikla profesionālās augstākās izglītības studiju programmas “Pirmsskolas skolotājs” absolventiem, kas būtiski paaugstinās absolventu konkurētspēju darba tirgū. Tādējādi studiju programma paredz kvalificētu, aktuālajām prasībām izglītībā un darba tirgum atbilstošu bakalaura līmeņa pirmsskolas un pamatizglītības pirmā posma (1.–6. klases) skolotāju izglītošanu. Studiju programma un tās moduļi ir veidoti, pamatojoties uz Eiropas Komisijas tematisko grupu “Skolas” un “Kopīgu vērtību veicināšana un iekļaujoša izglītība”[[6]](#footnote-6) apkopotajiem ieteikumiem par galvenajām prioritātēm skolotāju sagatavošanā un pedagoģiskajām kompetencēm, kas attīstāmas topošajiem skolotājiem. Programma izstrādāta, izvērtējot situāciju Latvijā un vajadzības skolotāju izglītībā.

Eiropas Komisijas 2018. gada priekšlikums “Padomes ieteikums par kopīgu vērtību, iekļaujošas izglītības un Eiropas dimensijas mācībās veicināšanu”[[7]](#footnote-7) akcentē iekļaujošas izglītības nodrošināšanu visiem izglītojamajiem, sākot no agrīna vecuma. Studiju programmā ir paredzēts izvēles studiju modulis “Dažādības kompetence iekļaujošajā izglītībā” 20KP/30ECTS apjomā.

Profesiju atsevišķu grupu, tādu, kā "2342 Pirmsskolas pedagogi", "2351 Izglītības metodikas speciālisti", "2352 Speciālās izglītības pedagogi" (Ministru kabineta 2017. gada 23. maija noteikumi Nr. 264, “ Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”; elektroniskā saite: <https://likumi.lv/ta/id/291004-noteikumi-par-profesiju-klasifikatoru-profesijai-atbilstosiem-pamatuzdevumiem-un-kvalifikacijas-pamatprasibam> (pieejams tikai latviešu valodā)) nevar uzskatīt par PBSP “Sākumizglītības skolotājs” specifisku regulējumu, neskatoties uz to, ka studējošieizvēles moduļa apguves rezultātā ir sagatavoti strādāt arī pirmsskolas izglītības iestādēs. Profesionālās kompetences tiek apgūtas, ievērojot vecumposmu un pirmsskolas izglītības iestādes specifiku, kas arī apliecināms sistemātiskajās diskusijās ar darba devējiem un viņu ieteikumiem iekļaut diploma pielikumā 5.punktā tiesības strādāt izvēles moduļa satura atbilstošajā jomā vai specializācijā, lai tiesiski pieņemt studiju programmas absolventus darbā.

Viena no trim izvēles moduļa satura apguves rezultātā studējošajiem ir veidotas profesionālās kompetences, ko apliecina darba dēvēji pēc profesionālās kvalifikācijas prakses īstenošanas un uzreiz aicināja studējošos strādāt. Izņemot Prakses, studējošajiem tika nodrošinātā starptautiska līmeņa brīvprātīgā prakse Erasmus+ projekta ietvaros: katru gadu studiju programmas 3-5 studējošie iziet brīvprātīgu praksi Lietuvā, Zarasu pirmsskolas izglītības iestāde "Lakstingala".

Studiju programmas atbilstība nozares tendencēm Eiropas Savienības valstīs un pasaulē:

* izglītojamo pamatkompetenču attīstība;
* mācīšanās sasaiste ar dzīves pieredzi;
* sadarbību veicinoša mācīšanās vide, daudzveidīgu mācību metožu, moderno tehnoloģiju un atvērtu izglītības resursu lietošana;
* digitālo tehnoloģiju izmantošana, lai veicinātu mācīšanos;
* atbalsta sniegšana izglītojamajiem un viņu vajadzību apzināšana;
* iebiedēšanas, vardarbības izskaušana skolās;
* sadarbības veicināšana ar vietējiem dienestiem, organizācijām, uzņēmumiem;
* prasmju attīstība skolotājiem strādāt un mācīties komandās ar citiem skolotājiem un ar ārējiem partneriem;
* skolotāju medijpratības attīstība, veicinot sociālo plašsaziņas līdzekļu atbildīgu izmantošanu skolēniem;
* ilgtspējīgas izglītības īstenošana, lai topošie skolotāji sasniegtu izcilību savā profesijā un kļūtu par līderiem izglītības attīstībā.

(skat. Eiropas Komisija (2017). Skolu attīstība un izcila mācīšana – lielisks pamats dzīvei. <http://ec.europa.eu/transparency/regdoc/rep/1/2017/LV/COM-2017-248-F1-LV-MAIN-PART-1.PDF>; European Education Area. Quality education and training for all. <https://education.ec.europa.eu/policies/european-policy-cooperation/et2020-working-groups_en>).

PBSP “Sākumizglītības skolotājs” tiks īstenoti Eiropas Parlamenta ziņojumā “Eiropas Augstākās izglītības sistēmu modernizācijas programma”[[8]](#footnote-8) izvirzītie uzdevumi:

* absolventu skaita palielināšana, piesaistot augstākajai izglītībai lielāku sabiedrības daļu un samazinot studijas nepabeigušo studējošo skaitu;
* izglītības kvalitātes uzlabošana, atbilstības darba tirgum nodrošināšana;
* saiknes stiprināšana starp izglītību un pētniecību;
* pārrobežu sadarbības attīstīšana, iespēju palielināšana studējošajiem gūt pieredzi ārzemju augstskolās un prakses vietās.

Kompetencēs balstīta izglītības satura ieviešana paredz mācību pieejas maiņu visā vispārējās izglītības posmā.

Divu gadu garumā tika stiprināta esošā sadarbība ar partneraugstskolām Latvijā. Kā arī tika veicināta sadarbība ar ārvalstu augstskolām Erasmus+ un citu projektu ietvaros, kā arī ar ārvalstu izglītības iestādēm, lai veicinātu pieredzes apmaiņu. Turpināta sadarbība un mentoringa kvalitātes sistēma Latvijas un ārvalstu izglītības iestādēs. Palielināta docētāju un studējošo ienākošā mobilitāte.

Ņemot vērā PBSP “Sākumizglītības skolotājs” specifiku, kas saistās ar atšķirīgu sākumizglītības saturu, profesijas standartiem ārvalstīs, tika meklētas iespējas palielināt ienākošo mobilitāti, lai nodrošinātu starptautisku dimensiju topošo skolotāju sagatavošanas procesā. Dažādās valstīs ir atšķirīga pieeja bērnu izglītošanas sākuma posmam. Eiropas augstskolās skolotāju izglītības programmu izstrādē, īstenošanā un iegūstamajā kvalifikācijā pastāv liela dažādība, bet PBSP ”Sākumizglītības skolotājs” analoģiskas programmas nav.

1. Ministru kabineta 2021. gada 22. jūnija rīkojums Nr. 436 "Par Izglītības attīstības pamatnostādnēm 2021.–2027. gadam". <https://likumi.lv/ta/id/324332> [↑](#footnote-ref-1)
2. TheWorld needs almost 69 million new teachers to reach the 2030 Education goals (2016). <https://unesdoc.unesco.org/ark:/48223/pf0000246124> [↑](#footnote-ref-2)
3. EUROSTAT (2017). Teachersinthe EU. <https://ec.europa.eu/eurostat/web/products-eurostat-news/-/EDN-20171004-1?inheritRedirect=true> [↑](#footnote-ref-3)
4. Padomes un Komisijas 2015. gada kopīgais ziņojums par stratēģiskas sistēmas Eiropas sadarbībai izglītības un apmācības jomā (ET 2020) īstenošanu. Jaunas prioritātes Eiropas sadarbībai izglītības un apmācības jomā (2015/C 417/04), OV C417, 15.12.2015. [↑](#footnote-ref-4)
5. Komisijas Paziņojums Eiropas Parlamentam, Padomei, Eiropas Ekonomikas un Sociālo Lietu Komitejai un Reģionu Komitejai par Eiropas Izglītības telpas izveidi līdz 2025. gadam, Briselē, 30.9.2020. COM(2020) 625 final, <https://eur-lex.europa.eu/legal-content/LV/TXT/PDF/?uri=CELEX:52020DC0625&from=EN> [↑](#footnote-ref-5)
6. European Education Area. Quality education and training for all. <https://education.ec.europa.eu/policies/european-policy-cooperation/et2020-working-groups_en> [↑](#footnote-ref-6)
7. Eiropas Komisija (2018). Priekšlikums “PADOMES IETEIKUMS par kopīgu vērtību, iekļaujošas izglītības un Eiropas dimensijas mācībās veicināšanu”. COM(2018) 23 final [↑](#footnote-ref-7)
8. Eiropas Parlaments (2012). Ziņojums par Eiropas augstākās izglītības sistēmu modernizāciju (2011/2294(INI)). <http://www.europarl.europa.eu/sides/getDoc.do?pubRef=-//EP//TEXT+REPORT+A7-2012-0057+0+DOC+XML+V0//LV> [↑](#footnote-ref-8)