3.2.1. PIELIKUMS

**Pirmā cikla profesionālās augstākās izglītības bakalaura studiju programmas “Skolotājs” (42141) atbilstība MK noteikumiem Nr. 569**

Ministru kabineta 2018. gada 11. septembra noteikumi Nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” (p*ieejams tikai latviešu valodā)* [*https://likumi.lv/ta/id/301572*](https://likumi.lv/ta/id/301572)

|  |  |  |
| --- | --- | --- |
| **Prasības** | **MK noteikumos noteiktais** | **Studiju programmas rādītāji** |
| Pedagoga izglītība un profesionālā kvalifikācija | 2. Par vispārējās izglītības pedagogu, izņemot pirmsskolas izglītības pedagogu, ir tiesīga strādāt persona, kuras izglītība un profesionālā kvalifikācija atbilst vienai no šādām prasībām:  2.1. augstākā pedagoģiskā izglītība un atbilstoša mācību priekšmeta skolotāja kvalifikācija;  2.2. augstākā pedagoģiskā vai augstākā izglītība un sākumskolas vai sākumizglītības skolotāja vai pamatizglītības skolotāja kvalifikācija, pamatizglītības 1. klasē – arī pirmsskolas skolotāja kvalifikācija vai apgūta šo noteikumu 21.3. apakšpunktā minētā profesionālās kompetences pilnveides programma pirmsskolas saturā un didaktikā;  2.3. augstākā izglītība mācību priekšmetam atbilstošā zinātnes nozarē un skolotāja kvalifikācija vai apgūta šo noteikumu [21.3](https://likumi.lv/ta/id/301572#n21.3). apakšpunktā minētā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā;  2.4. augstākā izglītība un maģistra vai doktora grāds izglītībā vai pedagoģijā un tā iegūšanai izstrādātais zinātniskais darbs ir saistīts ar mācību priekšmeta saturu un didaktiku. | Pirmā cikla profesionālās augstākās izglītības bakalaura studiju programma “Skolotājs” atbilstīgi tās mērķim, tas ir, nodrošināt profesionālā bakalaura studijas pedagogu izglītībā, sekmējot skolotāja vispārējās un profesionālās kompetences attīstību atbilstīgi profesijas standartam “Skolotājs” studējošā izvēlētajās mācību jomās, un iegūstamajam bakalaura grādam pedagogu izglītībā un “Skolotāja” kvalifikācijai ar tiesībām strādāt izvēlētajā/-ās mācību jomu /mācību priekšmetu specializācijā/-ās atbilst 2. punkta 2.1., 2.2. apakšpunktu prasībām*.*  2.3., 2.4. apakšpunktu prasības nav attiecināmas. |
| 3. Par pedagogu, kurš īsteno speciālās izglītības programmas speciālās izglītības iestādēs vai speciālās klasēs vai grupās, ir tiesīga strādāt persona, kurai ir šo noteikumu [2.](https://likumi.lv/ta/id/301572#p2), [5.](https://likumi.lv/ta/id/301572#p5)vai [6.punktā](https://likumi.lv/ta/id/301572#p6) minētā izglītība un apgūta šo noteikumu 21.3. apakšpunktā minētā profesionālās kompetences pilnveides programma speciālajā izglītībā vai iegūta speciālās izglītības skolotāja kvalifikācija. | Pirmā cikla profesionālās augstākās izglītības bakalaura studiju programmā “Skolotājs” iegūtā izglītība un profesionālā kvalifikācija tās absolventiem dod tiesības īstenot speciālās izglītības programmas speciālās izglītības iestādēs vai speciālās klasēs vai grupās, ja ir apgūta šo noteikumu 21.3. apakšpunktā minētā profesionālās kompetences pilnveides programma speciālajā izglītībā vai iegūta speciālās izglītības skolotāja kvalifikācija. |
| 4. Persona, kurai ir šajos noteikumos minētā pedagoģiskā izglītība, ir tiesīga īstenot citu mācību priekšmetu, ja viņa ir apguvusi vai gada laikā uzsākusi apgūt šo noteikumu 21.4. apakšpunktā noteikto profesionālās kompetences pilnveides programmu, vai šo noteikumu [21.1](https://likumi.lv/ta/id/301572#n21.1)., [21.2](https://likumi.lv/ta/id/301572#n21.2). vai  [21.3](https://likumi.lv/ta/id/301572#n21.3). apakšpunktā noteikto profesionālās kompetences pilnveides programmu vismaz 72 stundu apjomā, vai augstākās izglītības studiju programmas ietvaros apguvusi vai apgūst ar mācību priekšmetu saistītu studiju programmas daļu vismaz divu kredītpunktu jeb vismaz 72 stundu apjomā. | Pirmā cikla profesionālās augstākās izglītības bakalaura studiju programmā “Skolotājs” iegūtais bakalaura grāds pedagogu izglītībā un skolotāja kvalifikācija tās absolventiem dod tiesības īstenot citu mācību priekšmetu, ja tiek izpildīti 4. punktā minētie nosacījumi. |
| 5. Par vispārējās izglītības pirmsskolas pedagogu ir tiesīga strādāt persona, kuras izglītība un profesionālā kvalifikācija atbilst vienai no šādām prasībām:  5.1. augstākā pedagoģiskā vai augstākā izglītība un pirmsskolas skolotāja kvalifikācija;  5.2. augstākā pedagoģiskā vai augstākā izglītība un sākumizglītības skolotāja kvalifikācija;  5.3. augstākā izglītība pedagoģijā un apgūta šo noteikumu 21.3. apakšpunktā noteiktā profesionālās kompetences pilnveides programma pirmsskolas saturā un didaktikā;  5.4. maģistra vai doktora grāds izglītībā vai pedagoģijā un tā iegūšanai izstrādātais zinātniskais darbs ir saistīts ar pirmsskolas izglītības saturu un didaktiku;  5.5. pedagoģiskā izglītība un mūzikas skolotāja kvalifikācija pirmsskolas mūzikas skolotājam vai sporta skolotāja kvalifikācija pirmsskolas sporta skolotājam. | Pirmā cikla profesionālās augstākās izglītības bakalaura studiju programmā “Skolotājs” iegūtais bakalaura grāds pedagogu izglītībā un skolotāja kvalifikācija atbilst 5. punkta 5.3. apakšpunkta prasībām, ja tiek izpildīti 5.3. apakšpunktā minētie nosacījumi.  5.1., 5.2., 5.4. apakšpunktu prasības nav attiecināmas. |
| 5.1 Pirmsskolas pedagogs, kurš iegūst pirmsskolas skolotāja kvalifikāciju atbilstoši Latvijas kvalifikāciju ietvarstruktūras piektajam līmenim, un divus gadus pēc tās ieguves strādā skolotāja mentora vadībā. | 5.1 punkta prasības nav attiecināmas uz pirmā cikla profesionālās augstākās izglītības bakalaura studiju programmu “Skolotājs”. |
| 6. Par profesionālās un interešu izglītības pedagogu ir tiesīga strādāt persona, kuras izglītība un profesionālā kvalifikācija atbilst vienai no šādām prasībām:  6.1. augstākā izglītība un augstākā pedagoģiskā izglītība vai apgūta šo noteikumu [21.3](https://likumi.lv/ta/id/301572#n21.3). apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu jeb vismaz 72 stundu apjomā;  6.2. trešā līmeņa profesionālā kvalifikācija un augstākā pedagoģiskā izglītība vai apgūta šo noteikumu [21.3](https://likumi.lv/ta/id/301572#n21.3). apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu jeb vismaz 72 stundu apjomā;  6.3. Latvijas Amatniecības kameras piešķirta amatnieka kvalifikācija, kas atbilst meistara līmenim, vai augstākās izglītības studiju programmas ietvaros apgūta studiju programmas daļa vismaz četru kredītpunktu jeb 160 stundu apjomā un augstākā pedagoģiskā izglītība, vai apgūta šo noteikumu [21.3](https://likumi.lv/ta/id/301572#n21.3). apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu jeb vismaz 72 stundu apjomā;  6.4. augstākā pedagoģiskā izglītība un speciālā pedagoga vai speciālās izglītības skolotāja kvalifikācija un mācību priekšmeta skolotāja kvalifikācija, kas atbilst mācību priekšmeta vai moduļa jomai profesionālās pamatizglītības programmu īstenošanai speciālās izglītības iestādē. | Pirmā cikla profesionālās augstākās izglītības bakalaura studiju programmā “Skolotājs” iegūtais bakalaura grāds pedagogu izglītībā un skolotāja kvalifikācija atbilst 6. punkta 6.1., 6.4. apakšpunktu prasībām*.*  6.2., 6.3. apakšpunktu prasības nav attiecināmas uz pirmā cikla profesionālās augstākās izglītības bakalaura studiju programmu “Skolotājs”. |
| 7. Par vispārējās, profesionālās un interešu izglītības pedagogu ir tiesīga strādāt persona, kura ieguvusi augstāko izglītību un studiju programmas ietvaros apguvusi mācību priekšmetam, modulim, interešu izglītības nodarbībai atbilstošu studiju programmas daļu sešu kredītpunktu jeb 240 stundu apjomā un kura apguvusi šo noteikumu 21.3. apakšpunktā noteikto profesionālās kompetences pilnveides programmu vai apgūst vai ir apguvusi izglītības programmu pedagoģijā, ja tās apjoms nav mazāks par 650 stundām un tā tiek īstenota divu gadu laikā līdztekus pedagoga darbam. Minētā izglītības programma pedagoģijā ir pielīdzināma šo noteikumu 21.3. apakšpunktā noteiktajai profesionālās kompetences pilnveides programmai. | Pirmā cikla profesionālās augstākās izglītības bakalaura studiju programmas “Skolotājs” absolventi ir tiesīgi strādāt par vispārējās, profesionālās un interešu izglītības pedagogu, jo studiju programmas ietvaros ir apguvuši mācību priekšmetam/jomai atbilstošu studiju programmas daļu sešu kredītpunktu jeb 240 stundu apjomā. |
| 8. Mācību priekšmetu vai moduli ir tiesīga īstenot arī persona, kura ieguvusi izglītību, kas atbilst vienai no šādām prasībām:  8.1. šo noteikumu [2.](https://likumi.lv/ta/id/301572#p2), [6.](https://likumi.lv/ta/id/301572#p6)vai [7. punktā](https://likumi.lv/ta/id/301572#p7) minēto izglītību mācību priekšmetā vai moduļa daļā, ja moduli saturiski veido vairākas jomas;  8.2. šo noteikumu [2.](https://likumi.lv/ta/id/301572#p2), [6.](https://likumi.lv/ta/id/301572#p6)vai [7. punktā](https://likumi.lv/ta/id/301572#p7) minēto izglītību mācību priekšmeta atbilstošajā jomā un studiju programmas ietvaros apguvusi ar attiecīgo mācību priekšmetu vai moduli saistītu studiju programmas daļu vismaz četru kredītpunktu jeb 160 stundu apjomā;  8.3. šo noteikumu [2.](https://likumi.lv/ta/id/301572#p2), [6.](https://likumi.lv/ta/id/301572#p6)vai [7. punktā](https://likumi.lv/ta/id/301572#p7) minēto izglītību mācību priekšmeta atbilstošajā jomā un apguvusi vai apgūst šo noteikumu 21.1., 21.2. vai 21.3. apakšpunktā noteiktās profesionālās kompetences pilnveides programmas, kas saistītas ar attiecīgo mācību priekšmetu vai moduli, un to kopapjoms ir vismaz 72 stundas. | Pirmā cikla profesionālās augstākās izglītības bakalaura studiju programmas “Skolotājs” absolventi ir tiesīgi īstenot mācību priekšmetu vai moduli, jo viņu iegūtā izglītība atbilst 8.2., 8.3. apakšpunktu prasībām. Studiju programmas ietvaros studējošie ir apguvuši ar attiecīgo mācību priekšmetu saistītu studiju programmas daļu - profesionālās specializācijas studiju kursus 4 kredītpunktu/6 ECTS apjomā. |
|  |
| MK noteikumu Nr. 569 9.-12., 14., 14.1 punktu prasības nav attiecināmas uz pirmā cikla profesionālās augstākās izglītības bakalaura studiju programmu “Skolotājs”. | |
| 13. Par izglītības iestādes vadītāju, vadītāja vietnieku un izglītības metodiķi ir tiesīga strādāt persona, kuras izglītība atbilst vienai no šādām prasībām:  13.1. augstākā izglītība (izņemot pirmā līmeņa profesionālo augstāko izglītību) pedagoģijā vai izglītības zinātnēs;  13.2. augstākā izglītība (izņemot pirmā līmeņa profesionālo augstāko izglītību) un pedagoģiskā izglītība vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā;  13.3. augstākā izglītība (izņemot pirmā līmeņa profesionālo augstāko izglītību) un persona iegūst pedagoģisko izglītību vai apgūst šo noteikumu 21.3. apakšpunktā minēto profesionālās kompetences programmu pedagoģijā. | Pirmā cikla profesionālās augstākās izglītības bakalaura studiju programmas “Skolotājs” absolventi ir tiesīgi strādāt par izglītības iestādes vadītāju, jo iegūtais bakalaura grāds pedagogu izglītībā un skolotāja kvalifikācija atbilst 13. punkta 13.1., 13.2. apakšpunktu prasībām*.* |
| MK noteikumu 3. sadaļa “Pedagoga profesionālās kompetences pilnveide” nav attiecināmas uz pirmā cikla profesionālās augstākās izglītības bakalaura studiju programmu “Skolotājs”. | |