3.2.4.1. PIELIKUMS

**Īsā cikla profesionālās augstākās izglītības studiju programmas “Pirmsskolas skolotājs” (41141) prakses nolikums**

**1. Vispārīgie noteikumi**

1.1. Praksi Daugavpils Universitātē (DU) organizē saskaņā ar ”Noteikumiem par valsts profesionālās augstākās izglītības standartu” (LR Ministru Kabineta noteikumi Nr.305, 13.06.2023.), Nolikumu par studijām DU (apstiprināts DU Senāta sēdē 03.04.2024., protokols Nr.5), citiem normatīvajiem dokumentiem un noslēgtajiem līgumiem par studējošo prakses vietu nodrošināšanu.

1.2. Prakse ir īsā cikla profesionālās augstākās izglītības studiju programmu obligāta sastāvdaļa.

1.3. Īsā cikla augstākās izglītības studiju programmās praksi īsteno ārpus izglītības iestādes.

1.4. Prakses ilgums un laiks ir noteikts katras studiju programmas studiju plānā.

1.5. Prakses uzdevumus veic visi DU pilna un nepilna laika profesionālo studiju programmu studējošie studiju plānā paredzētajā laikā.

**2. Prakses mērķi un uzdevumi**

2.1. Prakses mērķis ir nodrošināt studējošajiem iespēju nostiprināt teorētiskās zinā­ša­nas, apgūt iegūstamai kvalifikācijai atbilstīgas kompetences un praktiskās ie­maņas.

2.2. Studējošie prakses laikā veic pētniecisku darbu un gūst informāciju kvalifikācijas darbu izstrādei.

2.3. Pedagoģiskās prakses uzdevumus nosaka prakses studiju kursa apraksti.

2.3.1. Pirmsskolas izglītības prakses mērķis un uzdevumi:

2.3.1.1. Prakses mērķis ir veicināt studējošo izpratni par pirmsskolas izglītības iestādi kā mikrosistēmu – uz bērnu un pieaugušo sadarbību vērstu mācību un audzināšanas vidi un tās saistību ar citām mikrosistēmām un sabiedrību kopumā.

2.3.1.2. Prakses uzdevumi: izvirzīt studējošā individuālo mērķi praksei; izpētīt un izanalizēt pirmsskolas izglītības iestādes fizisko un sociālo vidi; izpētīt un izanalizēt pirmsskolas izglītības iestādes mācību un audzināšanas procesu; noskaidrot un raksturot bērnu attīstību ietekmējošos faktorus un dienas režīma specifiku dažādās vecuma grupās; pilnveidot novērošanas prasmes un analizēt pedagoģisko vērojumu datus atsevišķa bērna un visas grupas pedagoģiski psiholoģiskā raksturojuma izstrādei, sekmēt pašanalīzes un pašrefleksijas prasmes un veikt konstruktīvu pašvērtējumu.

2.3.1. Agrīnās bērnības prakses mērķis un uzdevumi:

2.3.1.1. Prakses mērķis ir pilnveidot studējošo prasmes vērot, organizēt un vadīt agrīnā pirmsskolas vecuma bērnu aktivitātes dažādos darbības veidos, ievērojot bērnu individuālās attīstības vajadzības un veidojot iekļaujošo un emocionāli drošu vidi.

2.3.1.2. Prakses uzdevumi: definēt savu individuālo prakses mērķi pirmsskolas izglītības skolotāja profesionālās identitātes pilnveides sekmēšanai; realizēt savu pedagoģiski metodisko pieeju agrīnā pirmsskolas vecuma bērnu darbības vadīšanā; apzināt bērnu, pedagogu un citu pieaugušo mijiedarbības procesu pirmsskolas izglītības iestādē; pilnveidot novērošanas prasmes atsevišķa bērna un grupas pedagoģiski psiholoģiskā raksturojuma izstrādei, sekmēt pašanalīzes prasmes un veikt konstruktīvu pašvērtējumu.

2.3.1. Pirmsskolas skolotāja pedagoģiskā prakses mērķis un uzdevumi:

2.3.1.1. Prakses mērķis ir īstenot un pilnveidot studējošo profesionālo kompetenci pirmsskolas izglītības praksē, plānojot, organizējot un vadot bērncentrētu pedagoģisko procesu.

2.3.1.2. Prakses uzdevumi: definēt savu individuālo prakses mērķi pirmsskolas izglītības skolotāja profesionālās identitātes izveides sekmēšanā; sekmēt pašanalīzes prasmes un veikt konstruktīvu pašvērtējumu; realizēt savu pedagoģiski metodisko pieeju pirmsskolas vecuma bērnu darbības vadīšanā, pilnveidot novērošanas prasmes atsevišķa bērna un visas grupas pedagoģiski psiholoģiskā raksturojuma izstrādei; analizēt bērnu attīstību ietekmējošos faktorus un dienas režīma specifiku dažādās vecuma grupās; apgūt prasmes izstrādāt integratīvos tematiskos plānus bērnu organizētās darbības vadīšanā.

**3. Prakses organizēšana**

3. 1. Prakse tiek īstenota valsts akreditētā izglītības iestādē, ar kuru DU un studējošais noslēdz līgumu par studiju praksi.

3.2. Studējošo darba dienas ilgums prakses laikā ir 6 astronomiskās 5 darba dienas nedēļā.

3.3. Īsā cikla profesionālās augstākās izglītības studiju programmas ”Pirmsskolas skolotājs” prakses apjoms ir 16 KP (24 ECTS), kas ir sadalīti un plānoti pa semestriem pilna (PL) un nepilna laika (NL) studijām:

3.3.1. Pirmsskolas izglītības prakse (2 KP; 3 ECTS) – 1. semestrī (PL), 2 semestrī (NL);

3.3.2. Agrīnās bērnības prakse (6 KP; 9 ECTS) – 2. semestrī (PL), 4. semestrī (NL);

3.3.4. Pirmsskolas skolotāja pedagoģiskā prakse (8 KP; 12 ECTS) – 4. semestrī (PL), 5. semestrī (NL).

3.2. Prakses vadību veic DU norikotās personas, kas organizē prakses norisi atbilstoši normatīvajiem dokumentiem un studējošo noslēgtajiem līgumiem par prakses vietu nodrošināšanu.

3.2.1. Studiju programmas direktora pienākumi un tiesības:

3.2.1.1. sadarbībā ar fakultātes dekānu saskaņot studiju plānā iekļaujamos prakses laikus;

3.2.1.2. koordinēt prakses norises organizatoriskos jautājumus;

3.2.1.3. organizēt līgumu slēgšanu un sadarbību ar prakses vietām;

3.2.1.4. sadarbībā ar prakses vadītājiem organizēt prakses aizstāvēšanu un novērtēšanu;

3.2.1.5. veikt prakses norises analīzi un sniedz ieteikumus prakses pilnveidei.

3.2.2. Prakses vadītāja pienākumi un tiesības:

3.2.2.1. sagatavot prakses materiālus;

3.2.2.2. konsultēt izglītības iestāžu mentorus par pedagoģiskās prakses prasībām un norisi;

3.2.2.3. konsultēt studējošos prakses jautājumos;

3.2.2.4. izskatīt un izvērtēt prakses dokumentu kopu;

3.2.2.5. organizēt prakses ievada un noslēguma konferences;

3.2.3.6. izvērtēt studenta prakses norisi un rezultātus, sniegt atgriezenisko saiti.

3.2.3.7. apkopot prakses izvērtējuma anketu rezultātus.

3.2.3. Skolotāja-mentora pienākumi un tiesības:

3.2.3.1. saņemt informāciju par studējošo prakses uzdevumiem un norisi;

3.2.3.2. sniegt atbalstu studentiem prakses uzdevumu veikšanā, izvērtēt studenta darbību un sniegt ieteikumus;

3.2.3.3. vērot un analizēt prakses nodarbību un pasākumu norisi;

3.2.3.4. novērtēt ar atzīmi studenta darbu prakses laikā, veidot studenta pedagoģiskās kompetences raksturojumu.

3.2.4. Studējošā pienākumi un tiesības:

3.2.4.1. vienoties ar prakses vadītāju par prakses vietu un prakses vadītāja iestādē izvēli;

3.2.4.2. pirms prakses iepazīties ar prakses nolikumu, uzdevumiem un dokumentāciju;

3.2.4.3. piedalīties prakses ievada un noslēguma konferencē;

3.2.4.4. sadarboties ar prakses vadītāju un skolotāju mentoru;

3.2.4.5. ievērot prakses vietas iekšējās kārtības un darba drošības noteikumus;

3.2.4.6. veikt pedagoģiskās prakses uzdevumus izglītības iestādē;

3.2.4.7. aizpildīt prakses dokumentāciju, veikt savas darbības analīzi un izvērtēšanu;

3.2.4.8. iesniegt prakses atskaiti norādītajā termiņā prakses vadītājam;

3.2.4.9. sagatavot un prezentēt prakses laikā gūtās atziņas noslēguma konferencē.

**4. Prakses dokumentācija**

4.1. Prakses dokumentācijas saturu veido prakses vadītājs saskaņā ar prakses nolikumu un studiju kursa aprakstu.

4.2. Prakses atskaites dokumentāciju studējošie iesniedz prakses vadītājam elektroniskā formā vai izdrukātā veidāne vēlāk kā 1 nedēļu pēc prakses noslēguma.

**5. Prakses saturs, prasības prakses veikšanai un vērtēšana**

5.1. Prakses rezultātus, uzdevumus un vērtēšanu nosaka atbilstošie studiju kursu apraksti.

5.2. Prakses rezultātā studējošais iesniedz prakses vadītājam prakses atskaites dokumentāciju un skolotāja mentora atsauksmi un vērtējumu.

5.3. Prakses vadītājs izvērtē studējošā iesniegto prakses atskaites dokumentāciju 7 darba dienu laikā.

5.4. Vērtējumu par praksi prakses vadītājs izliek, ņemot vērā studējošā darbības novērojumus prakses vietā, skolotāja mentora studējošo pedagoģiskās prakses vērtējumu, iesniegtos prakses dokumentus un uzstāšanos prakses noslēguma konferencē.

5.5. Prakses vērtēšanas kritēriji:

5.5.1. veiktā darba atbilstība prakses uzdevumu prasībām;

5.5.2. iegūto zināšanu lietošana atbilstoši pirmsskolas mācību procesa plānošanas, organizēšanas un izvērtēšanas pamatprincipiem;

5.5.3. refleksiju un analīzes kvalitāte;

5.5.4. skolotāja mentora vērtējums;

5.5.5. pašvērtējums;

5.5.6. piedalīšanās prakses konferencēs un ziņojumu kvalitāte.

5.6. Prakses vērtējumu veido:

5.6.1. skolotāja mentora vērtējums (50%);

5.6.2. DU prakses vadītāja vērtējums par prakses mapi un dalību konferencēs (40%);

5.6.3. pašanalīzes vērtējums (10%).

5.6.4. Prakses rezultāti tiek vērtēti 10 ballu skalā.

5.3. Nākamo praksi studējošajam atļauts veikt, ja sekmīgi nokārtota vai pielīdzināta iepriekšējā prakse.

**6. Prakses finansēšana**

6.1. Prakses vadīšana DU docētājam tiek iekļauta darba slodzē. Stundu sadale DU prakses vadītājam tiek veikta atbilstoši stundu plānojumam:

6.1.1. Ievadkonference – 2 stundas;

6.1.2. Studējošā prakses materiālu analīze – 1 stunda par vienu studējošo;

6.1.3. Noslēguma konference – 2 stundas.