## pīgajai studiju programmai noteiktajām prasī

**KDSP “Izglītības zinātnes” atbilstība kopīgajai studiju programmai noteiktajām prasībām (Augstskolu likuma** [**55.1 pants**](https://likumi.lv/ta/id/37967-augstskolu-likums#p55.1)**)**

| **Nr.p.k.** | **Kritēriji** | **Atbilstība** |
| --- | --- | --- |
| 1. | Augstskola kopā ar partnerinstitūcijām ir noslēgusi rakstisku vienošanos par kopīgas studiju programmas īstenošanu | DU, LiepU (kopš 2024. gada 1. marta RTU LA, turpmāk tekstā RTU LA), RTA un LU rektori ir vienojušies par kopīgas doktora studiju programmas “Izglītības zinātnes” izstrādi un īstenošanu (2019. gada 5. novembra “Vienošanās par Latvijas Univesitātes, Daugavpils Universitātes, Liepājas Universitātes un Rēzeknes Tehnoloģiju akadēmijas kopīgas doktora studiju programmas “Izglītības zinātnes” īstenošanu”). |
| 2. | Studiju programmu veido augstskolas un partnerinstitūciju vienāda augstākās izglītības līmeņa studiju programmu daļas | LU, DU, RTU LA un RTA īsteno kopīgas doktora studiju programmas “Izglītības zinātnes” daļas atbilstīgi LR Augstskolu likuma 55.1 pantam. LU kā vadošā partneruniversitāte īsteno visus programmas 144 KP/216 ECTS un ir atbildīga par programmas obligātās daļas kursiem un vispārīgajiem kursiem ierobežotās izvēles daļā.  Pamatojoties uz 2021. gada 25. marta LU Pedagoģijas, psiholoģijas un mākslas fakultātes lēmumu Nr. 30-2/56 un uz 2021. gada 17. maija DU Studiju padomes protokolu Nr.16, partneraugstskolās tiek īstenoti 112 KP/168 ECTS: promocijas darba izstrāde (65 KP/97,5 ECTS, kopš 2024. g. 64 KP/96 ECTS), publikāciju izstrāde (21 KP/31,5 ECTS, kopš 2024.g. 20 KP/ 30 ECTS), profesoru asistenta prakse (8 KP/ 12 ECTS, kopš 2024.g. 10 KP/15 ECTS), kā arī modulis (14 KP/21 ECTS) un doktorantūras skolas kursi (8 KP/12 ECTS) atbilstīgi augstskolas specializācijai. Augstskolās tiek organizēts arī promocijas eksāmens angļu valodā (2 KP/3 ECTS) un promocijas eksāmens izglītības zinātņu apakšnozarē (2 KP/3 ECTS).  (2024.g. veiktās izmaiņas nosaka pāreja no Latvijas uz Eiropas kredītpunktu sistēmu un LR Augstskolu likumā noteiktā definīcija, saskaņā ar kuru kredītpunkti ir izsakāmi veselos skaitļos; izmaiņas saskaņotas 2023. g. 23. oktobra Kopīgās studiju programmas padomes (RTU LA, LU, DU, RTA) sēdē (protokols Nr. PPMF-31-58/1) un DU Humanitāro un sociālo zinātņu fakultātes Domes sēdē 2024.gada februārī).  KDSP "Izglītības zinātnes" direktoru (LU, DU, RTU LA, RTA) sapulcē 10.10.2021 (sapulces protokola Nr.31-58/1.) panākta vienošanās, ka programmas Obligātās daļas un Obligātās izvēles daļas kursos LU visiem doktorantiem docē lekcijas, bet seminārus, ja partneraugstskolas to nolemj, katrs vada uz vietas. Ja kāds partneris seminārus vadīt nenolemj, tad LU uzņem tā partnera doktorantus savos semināros. |
| 3. | Studiju programmas īstenošanā iesaistītā augstskola un partnerinstitūcijas katra īsteno vismaz vienu desmito daļu no visas attiecīgās studiju programmas | Programmas desmitās daļas nodrošināšanai augstskolām būtu nepieciešams nodrošināt 14,4 KP/21,6 ECTS.  Programmā LU īsteno visas programmas daļas, t.i., 144 KP/216 ECTS.  Partneraugtskolās tiek īstenoti 112 KP/168 ECTS – izvēles modulis, doktorantūras skolas kursi, kā arī promocijas darba izstrāde, profesora asistenta prakse. Tādējādi partneraugstskolas programmā īsteno 77% no programmā iekļautajiem KP, kas ir vairāk nekā ¾ daļas no programmas.  KDSP "Izglītības zinātnes" direktoru (LU, DU, RTU LA, RTA) sapulcē 10.10.2021 (sapulces protokola Nr.31-58/1.) panākta vienošanās, ka programmas Obligātās daļas un Obligātās izvēles daļas kursos LU visiem doktorantiem docē lekcijas, bet seminārus, ja partneraugstskolas to nolemj, katrs vada savā augstskolā. |
| 4. | Vienotas prasības attiecībā uz kopīgās studiju programmas īstenošanu, noslēguma pārbaudījumiem, studijās iegūstamo grādu un profesionālās kvalifikācijas piešķiršanu. Kopīgās studiju programmas daļas kopā veido saturiski vienotu un secīgu kopīgu studiju programmu | Visās augstskolās ir vienotas prasības attiecībā uz KDSP “Izglītības zinātnes” īstenošanu, noslēguma pārbaudījumiem, studijās iegūstamo grādu.  Vienotu prasību nodrošināšanai KDSP “Izglītības zinātnes” ir izveidota kopīga doktorantūras padome, ko veido visu partneraugstskolu pārstāvji (“Papildvienošanās par 2019. gada 5. novembrī noslēgtās Vienošanās par LU, DU, RTU LA un RTA kopīgas doktora studiju programmas īstenošanu grozījumiem” noslēgta 2021. gada maijā).  Lai nodrošinātu vienotas prasības promocijas pētījumu aizstāvēšanas procesā, DU promocijas padomē ir pārstāvēta LU (1 pārstāvis) un RTA (2 pārstāvji).  Kopīgās KDSP “Izglītības zinātnes” daļas – Obligāto kursu daļa (102 KP/163 ECTS), Obligātās izvēles kursu daļa (34 KP/51 ECTS) un Brīvās izvēles kursu daļa (8 KP/12 ECTS)– veido saturiski vienotu un secīgu, uz mērķtiecīgu sasniedzamo rezultātu apguvi virzītu studiju programmu. |
| 5. | Augstskola un partnerinstitūcijas ir kopīgi izveidojušas kopīgās studiju programmas kvalitātes nodrošināšanas sistēmu | KDSP “Izglītības zinātnes” kvalitātes nodrošināšanai ir izveidota kopīga doktorantūras padome, ko veido visu partneraugstskolu pārstāvji. No LU studiju programmas padomē ir 3 pārstāvji, no DU – 2, no RTU LA – 2, no RTA – 2. (Papildvienošanās par 2019. gada 5. novembrī noslēgtās Vienošanās par LU, DU, RTU LA, RTA kopīgas doktora studiju programmas īstenošanu grozījumiem).  Kopīgās doktorantūras padomes sēdēs tiek pieņemti visām partneraugstskolām saistoši lēmumi par KDSP saturu un īstenošanu.  Katrā partneraugstskolā KDSP īstenošanas kvalitāti uzrauga studiju programmas padome. DU KDSP “Izglītības zinātnes” padomes funkcijas ir deleģētas Humanitāro un sociālo zinātņu fakultātes Izglītības un psiholoģijas katedrai (apstiprināts DU Humanitāro un sociālo zinātņu fakultātes Domes sēdē 2024. gada 2. februārī, protokols Nr. 7; līdz šim DU KDSP “Izglītības zinātnes” padomes funkcijas bija deleģētas DU Izglītības un vadības fakultātes Pedagoģijas un pedagoģiskās psiholoģijas katedrai).  Izstrādāta rokasgrāmata doktorantiem, kurā aprakstīta promocijas darba struktūra.  Lai nodrošinātu promocijas pētījumu aizstāvēšanas procesa kvalitāti, DU promocijas padomē jau ir pārstāvēta LU (1 pārstāvis) un RTA (2 pārstāvji). |
| 6. | Ir nodrošināta studējošo mobilitāte, kas ļauj apgūt kopīgās studiju programmas samērīgu un būtisku daļu arī vienā vai vairākās partnerinstitūcijās | KDSP “Izglītības zinātnes” tiek īstenota visās iesaistītajās augstskolās. LU īsteno programmas obligātās daļas kursus un vispārīgos kursus programmas ierobežotās izvēles daļā, kā arī īsteno izvēles moduli – šāds programmas norises plānojums ietver studentu mobilitāti.  DU un RTA īsteno izvēles moduli, ko ir tiesīgi izvēlēties studenti no visām programmā iesaistītajām institūcijām - šāds programmas norises plānojums ietver studentu mobilitāti.  Programmas īstenošanā tiek izmantotas gan bezsaistes, gan tiešsaistes komunikācijas iespējas. Tiešsaistes iespēju izmantošana ir viens no studentu mobilitātes nodrošināšanas instrumentiem. |
| 7. | Ir nodrošināta akadēmiskā personāla mobilitāte, lai tas varētu mācīt arī vismaz vienā partnerinstitūcijā | Programmas ietvaros tiek nodrošināta DU akadēmiskā personāla mobilitāte. Piemēram, studiju kursa “Izglītības zinātņu pētījuma metodoloģija” nodrošinājumā ir iesaistīta DU profesore, kas vada seminārus LU, DU, RTU LA un RTA doktorantiem.  DU, RTA LU un RTA īsteno izvēles moduli, ko ir tiesīgi izvēlēties studenti no visām programmā iesaistītajām institūcijām - šāds programmas norises plānojums ietver docētāju mobilitāti. Piemēram, 2021./2022.st.g. DU moduļa “Izglītība ilgtspējīgai attīstībai skolā un augtskolā” ietvaros nodarbības studiju kursos “Mācību līdzekļu izveides konceptuālās pamatnostādnes ilgtspējīgas attīstības kontekstā” un “Nozaru pedagoģija postmodernisma laikmetā: paradigmas, pieejas un didaktiskie modeļi” apmeklēja LU un RTA doktoranti.  Programmas īstenošanā tiek izmantotas gan bezsaistes, gan tiešsaistes komunikācijas iespējas. Tiešsaistes iespēju izmantošana ir viens no akadēmiskā personāla mobilitātes nodrošināšanas instrumentiem. |
| 8. | Ir noteikts kopīgās studiju programmas apguves rezultātā piešķiramais grāds vai profesionālā kvalifikācija, kas atbilst Latvijas normatīvajos aktos noteiktajai studijās iegūstamo grādu vai profesionālās kvalifikācijas sistēmai | Pēc KDSP “Izglītības zinātnes” sekmīgas pabeigšanas un promocijas pētījuma aizstāvēšanas saskaņā ar likumu “Grozījumi Zinātniskās darbības likumā” (spēkā no 29.07.2022.) un Ministru kabineta 2022. gada 27. septembra noteikumiem Nr. 595 “Noteikumi par Latvijas zinātnes nozaru grupām, zinātnes nozarēm un apakšnozarēm” (spēkā no 30.09.2022.) tiek piešķirts zinātnes doktora grāds zinātnes doktors (*Ph.D.*)  sociālajās zinātnēs. Profesionālā kvalifikācija nav paredzēta. |
| 9. | Ir noteikts augstskolas un partnerinstitūciju kopīgi izsniedzamā diploma, kā arī diplomam pievienotā pielikuma saturs, kas atbilst Ministru kabineta noteikumiem “Kārtība, kādā izsniedz valsts atzītus augstāko izglītību apliecinošus dokumentus” | KDSP “Izglītības zinātnes” tiek izsniegts vienots diploms ar visu četru partnerinstitūciju logo un rektoru parakstiem, kā arī vienotam programmas saturam atbilstošs diplomam pievienotais pielikums. |